Nafarroan berezko nortasuna duen kirolik bada, horixe dugu pilota. Grekoek sorturik, monjeek eta erregeek jokatu zuten joko horretan, eta gure komunitatean errotu eta finkatu zen. Larreetan eta plazetan jokatu zen, baita arkupeetan ere. Hartara, ospe handiko pilotarien harrobia da Nafarroa, eta pilotalekuek geografia zipriztintzen dute, herri eta hirietako berezko osagaiak baitira. Horietan lagunak elkartu ez ezik, kirolari profesionalek ere egiten dute desafioa, ondoko modalitateetan jokatzeko: pala, zesta-punta, erremontea, eta modalitate nagusia, esku-pilota.\nPilotaren mundua Nafarroan\nEsparruak eta instalazioak\nPartida bat ikustea\nMilaka urteko jokoa da pilota, eta goieneko eta gainbeherako garaiak izan ditu tarteka. Izan ere, obra gorenetan gelditu da betiko, besteak beste: Homeroren Odisea eta Goyaren Pilota jokoa.\nGrekoak izan ziren pilota jokoak arautu zituzten lehenak. Erromatarrek —enperadoreak barne— pilotan jokatu zuten aisialdian. Erdi Aroan pilota erlijio esparrura baztertu zenez, monasterioetako klaustroak izan ziren monjeen ohiko pilotalekuak. Horri esker, bizirik irauteaz gainera, bilakatu egin da jokoa, herri jolas bihurtu arte.\nXII. eta XIV. mendeen artean pilota zabaldu zen pixkanaka, eta errege asko zaletu ziren kirol horrekin. Nafarroan 1331koa da pilotari buruzko lehenbiziko erreferentzia idatzia. Izan ere, urte hartan Evreuxko Felipe III.ak, errege pilotazaleak, Iruñeko Domingotarren klaustroan egurrezko tribuna bat eraikitzeko agindu zuen partida bat ikusteko. Era berean, errege-erreginen Erriberriko jauregian kantxa bat egon zen. 1408ko dokumentuetan agertzen da berri hura, eta "terrado para jugar a peillota" bazegoela esaten digute. Instalazio hark denbora luzean iraun zuela badakigu, XVI. mendeko hainbat dokumentuk esparru horretan konponketa batzuk egin zirela agertzen baitute.\nXVI. mendean, eskualde pilotazale nabarmena izan zen Nafarroa, Corellan eta Zangozan jokatutako partidei buruzko erreferentziek erakusten dutenez. Hain zuzen ere, garai hartan kexa bat aurkeztu zen justiziaren aurrean, Fiteroko monasterioko monjeak pilotan aritzeagatik.\nXVII. mendean, Espainia osoan zabaldu zen pilotaren gorakada: gizarte-klase guztiek jokatzen zuten, trinketeak nonahi zabaldu ziren, pala modalitatea finkatu zen, eta lehenengo debekuak ezarri ziren, elizetako atarietan, hilerrietan eta eragozpenak sortzen zituen kaleetan ez jokatzeko idatziak. XVIII. mendean Nafarroa izan zen zaletasun eta praktika handiena agertu zuen lurraldeetariko bat, eta grina horrekiko berezko nortasunari eutsi zion hurrengo mendeetan.\nXIX. mendearen azken hamarraldian finkatu ziren pilotaren modalitate adierazgarrienak: esku-pilota, pala, erremontea eta zesta-punta. Eta XX. mendean pilota profesionala hasi zen.\nZalantzarik gabe, komunitateko herri kirol garrantzitsuena da pilota. Nafarroa izan da eta jarraitzen du izaten izen handiko pilotarien lurraldea. Honako eskulari hauek aipatzekoak dira eskualdean: Retegui, Arretxe, Galarza, Bengoetxea, Lajos, Olaizola anaiak, Eugi, Beloki, Martínez de Irujo eta Abel Barriola. Bestalde, Óscar Insausti eta Iturri palariak ditugu, baita ondoko erremontelariak ere: Jesús Ábrego, Raúl, Lecumberri anaiak, Kike Elizalde, Koteto Ezkurra edo Iñaki Lizaso.\nPilotaren jokoaren modalitateak bitan sailkatzen dira: zuzenekoak eta zeharkakoak. Lehenengoetan, jokalariak aurrez aurre jartzen dira, eta pilota zuzenki jaurtikitzen diote elkarri. Bigarrenetan, berriz, talde batek hormaren aurka jaurtikitzen duen pilota berriz jo behar du besteak.\nZuzeneko jokoak, zaharrenak\n*Bote luzea: pilota eta eremu angeluzuzena behar ditu. Ez da hormarik behar. Mutur batean botaharria jartzen da, eta talde bakoitzeko jokalariak handik egiten du sakea. 5 jokalariz osatutako taldeen artean jokatzen da partida: sakalaria eta 4 errestalari. Mahai jokoa bote luzearen modalitate bat da. Horretan, jokalekuaren erdian jarritako mahai batean egiten da sakea.\n*Laxoa: Aurrekoaren antza duen arren, eskularruarekin jokatzen da. Jokaleku handiagoak behar ditu, eta 4 jokalari jartzen dira talde bakoitzean. Sakalariaren pare-parean horma bat dago.\n*Errebotea: Kantxa angeluzuzena behar da, eta frontis batean egiten da sakea. Neurri desberdinetako bi eremutan zatitzen da jokalekua: Bata, hormatik hurbilena, errestoa egiten duten taldearena da, eta bestean, berriz, eraso egiten duen taldea jartzen da. Eskularruak eta joko garbian erabiltzen diren antzeko saskiak behar dira jokatzeko.\n*Pasaka: Trinketean edo arkupean jokatzen da. Larruzko eskularruak erabiltzen dira, eta bi talde daude, bina jokalari dituztenak. Metro bateko altuera duen sare batek zatitzen du kantxa. Tenisaren antza du jokoak, eta jokalariek saiatu behar dute pilota sarearen gainetik pasatzen eta aurkariek pilota itzultzea galarazten.\nTrinketea: kontrako kantxarik ez duen pilotalekua da, alboko horma bikoitza duena\nArkupea: eraikin publiko baten esparru estalia da, pilotan jokatzeko erabilia\nZuzeneko modalitate guztietan, pilotariek aurkako taldearen esparrura jaurtiki behar dute pilota. Puntuak emateko, antzinako sistema erabiltzen da oraindik: 15 huts; 15na; 15 eta 30; 30na; eta 40 eta 30.\n40 lortu dituen taldea aurkariak berdintzen badu, "bina" esaten da. Orduan, 40tik 30era jaisten da lehen taldea, eta 30na gelditzen dira. Jokoak jarraitzen du harik eta taldeetariko batek jokoa ixteko bi tanto jarraian markatu arte.\nPartida hasi baino lehen, epaile nagusiak txapa bat edo txanpon bat botatzen du airera, kantxa nork hautatuko duen erabakitzeko. Txapak erakusten duen koloreak zehaztuko du jokalekua hautatuko duen taldea. Gorria aurkiaren baliokidea izanen da, urdina, berriz, gurutzearena.\n*Esku-pilota zaleek gehien baloratzen duten modalitatea da gaur egun. Beharbada modu naturalenean eta sinpleenean jokatzen delako izanen da. Izan ere, aski dira pilota eta horma bat, esku zabalez jota pilota jaurtikitzekoa. Tako batzuez babesten dira eskuak kolpea apaltzeko, eta esparatrapuz itsasten dira mokor horiek. Pilotaleku motzean, trinketean edo plaza zabalean jokatzen ahal da, eta pilotalekuan jokatzen bada 101 eta 107 gramo bitartekoak dira pilotak; trinketean aritzen bada, berriz, 92 gramokoa da. Hona hemen txapelketa nagusiak: esku-pilotakoa, binakakoa eta lau eta erdikoa.\n*Pala eta paleta: jokoaren arabera, palen neurriak eta pisuak aldatzen dira modalitate horietan: pala luzea, pala motza, larru-paleta eta goma-paleta. Neurri desberdinak egoten dira modalitatearen arabera: 50 cm pala motzean, eta 55 cm goma-paletan. Pago-zurez edo beste zur noble batzuez egiten dira palak. Pilotei dagokienez, 35 gramokoak dira gomazkoak eta 115ekoak pala luzean erabiltzen direnak.\n*Zesta-punta eta erremontea: zestak erabiltzen dira bi modalitate horietan, eta, jokoaren arabera, pilota jasotzeko modua aldatu egiten da: zesta-puntan, pilota xisteran atxikirik, jaurtiki egiten da jarraian. Erremontean, berriz, xisteran irristatu ondoren, goratu eta jaurtiki egiten da pilota.\n*Xarea: pala gisako tresna bat erabiltzen da modalitate horretan. Zurezko eraztun makotu bat du palak, oso tenkaturik ez dagoen sokazko sare bat finkatzeko balio duena. Joko honetan jaso eta jaurtiki egin behar da pilota, sarea baliaturik.\nHainbat tantotara jokatzen dira partidak: 22ra esku-pilotan, 40ra erremonte eta trinketean eta 45era palan (goreneko mailako txapelketa eta partidetako tanto kopuru horiek aldatzen ahal dira jaialdietan). Tantoa da jokalariak edo taldeak irabazten duen puntua. Partidan zehaztutako tanto kopurura heltzen den lehena da irabazlea.\nPartida hasi aitzin, zuzeneko jokoetan bezala egiten da, hots: epaile nagusiak txapa bat edo txanpon bat botatzen du airera, baina kasu horretan lehenengo sakea nork eginen duen hautatzeko.\nPilota jokoaren arauei buruzko informazio gehiago lortu nahi izanez gero, jo federazioaren webgunera\nJoan den mendera arteraino, artisauek egiten zituzten pilotak. Beraz, desberdinak ziren pilota guztiak, batzuk onak eta beste batzuk, berriz, okerxeagoak... Arazoak bere horretan iraun du, nahiz eta gaur egun pilotak makinaz egin diren. Hala ere, botileroek (pilotarien laguntzailea partidetan) esaten duten bezala, "desberdinak dira larru guztiak, baina pilotaria sasoian badago, edozein pilotak balio du".\nEsfera formako nukleo bat du pilotak, egurrezkoa edo plastikozkoa, eta latex, artile eta kotoi geruza batzuk jartzen zaizkio gainean. Azkenik, zortzi itxurako larruzko bi puska josten dira aurreko multzoaren azalean. Jokoan berebiziko garrantzia du pilotak, eta txapelketetako ekitaldi funtsezkoenetariko bat da hura hautatzeko saioa. Lehenago hautatu dituen pilotak ditu jokalari bakoitzak, eta, txanda heltzen zaionean, aurkariari utzi behar dio pilota probatzen, sakea egin baino lehen.\nUrteak joan urteak etorri, bilakatu egin dira pilotalekuak. Pilota-soroak larreak ziren, horizontalak ez beti, eta joko zuzenetan jokatzen zen horietan. Bai herrietan, bai baserri isolatuetan aurkitzen ahal ziren soro horiek. Luzerako pilotalekuen antzinako esparruak izan ziren.\nPlaza zabalek modalitate zuzenetan aritzeko aukera ematen zuten herrietan. Lurrezko zorua zuten hasieran, eta zoladura geroago. Eta pilotalekuei esker, zeharkako jokoak pilotaren munduaren esparrura sartu ziren. Luzerako pilotalekuek (54 metrokoek) edo motzek (30 eta 36 metro bitartekoek) aukera ematen dute zeharkako modalitate guztietan aritzeko.\nUdaletxeetako zein elizetako arkupeak esparru estaliak dira, eta urte askotan esku-pilotako edo pasaka gisako modalitate zuzeneko partida askoren agertoki izan dira. Gaur egun, partida handien lekuko mutuak izaten dira oraindik.\nAspaldiko garaietatik egundaino, pilotari atxikirik egon da apustua. Horregatik, hain zuzen ere, zaila da zehatz-mehatz jakitea zein izan zen horren jatorria. Gaur egun ikuskizunaren alderdi berezienetariko bat bihurturik, aziendak eta baserriak galarazi zituen ohitura zahar hori goreneko puntura heltzen da esku-pilotako finalean.\nPartidak aurrera jo ahala, apustuak zuzentzen dituzten artekariek aukerak edo apustuak kantatzen dituzte. Gorriaren edo urdinaren alde kantatzen dituzte, aurkariek jantzita duten kamiseta edo gerrikoaren kolorearen arabera. "Apustuen kantua" etengabea denez, partida osoan egiten ahal dira apustuak.\nApustulari bakoitzak gogokoena hautatzen du, apustuak eurotan emandako 2 kopuru finkoren proportzio bat direla jakinik. Galdu beharreko kopurua da lehena, eta bigarrena, berriz, irabazten ahal den diru kopurua. Beraz, artekariak urdinendako 100 eta 50 kantatu ondoren, apustua onartzen bada, horrek esan nahi du urdinek irabazten badute, apustulariak 50 euro irabaziko dituela (enpresarendako aldez aurretik finkatutako portzentaje bat kenduko da kopuru horretatik), bestela, 100 euro galduko ditu. Partida bukatu ondoren, artekariarekin egiten dira ordainketa eta kobrantza horiek.\nApustuei buruzko bitxikeria bat dago pilotalekuan: paper puska txikietan gauzatzen dira apustuak, eta artekariak hutsik dagoen tenis pilota batean botatzen dio papera apustulariari. Pilota jaso ondoren, apustulariak artekariari itzultzen dio pilota.\nApustuak Internet bidez egiteko aukera dago gaur egun.\nBitxikeria eta pasadizo barregarri ugari gertatu dira pilota jokoan. Horietariko batzuen berri emanen dugu:\nAngelusaAntzina, igandeetan jokatzen ziren finalak, 11:30ean. Baina ordu erdi bat geroago, 12:00etan, epailea nahitaez kantxan sartu, partida gelditu, eta angelusa otoitzen hasten zen. Eztabaida piztu zen arren, 90eko hamarraldiaren bukaeran kendu zen ohitura hori. Dena den, 2000. urtera arte goizeko ordutegian jokatzen jarraitu zen.\nXIX. mendean barna, apaizek funtsezko eginkizuna izan zuten pilota partidetan: ikusleak ziren; gatazkarik sortuz gero, epaile; eta, gaur egun egoera surrealista iruditu arren, oso ohikoa zen apaizak pilotan aritzen ikustea, sotana eta apaiz-kapela jantzirik sotamanoz jotzen...\nHona hemen sake ederra izateagatik ospetsu bihurtu ziren apaiz batzuk: Celedonio Larrache jauna, Lesakakoa; Juan Bautista Chopelena jauna, Igantzikoa eta Francisco Azpiroz jauna, Ihabenen sortua. Erresto ederra izateagatik, ondokoak bihurtu ziren ospetsu: Joaquín Gamio jauna, Baztangoa; eta Zenón Echaide, Arantzakoa. Azken hori xantrea izan zen Madrilgo Errege Kaperan.\nPilota joko profesionalen esparruan sarturik irabazi-asmoak nagusitu zirenean, apaiz-pilotaria desagertu zen, eta pilotaren historiara pasatu zen.\nEta emakumeak ere bat\nEmakumeek ere parte hartu zuten. Erraketalariak ziren horiek. Gizarte matxista hartan morboa eta mesfidantza piztu arren, pilotaleku batetik bestera ibili ziren munduan. Nafarroan Lesakako eta Igantziko emakume talde bat zale amorratu ziren, eta 60ko hamarraldian Baztango Herrien arteko Txapelketan parte hartzen zuten.\nNafarroan eginen duzun bisitan kirol eta ohitura horri lotutako ondarea oharkabean geldi ez dadin, mapan (.pdf 325 Kb) nabarmendutako herrietan hainbat iragarki-ohol eta plaka aurkituko dituzu, pilotaren munduari buruzko xehetasun eta bitxikerien berri emateko jarriak.\nNafarroan, zaila da pilotalekurik ez duen herririk aurkitzea, eta asteburuetan, batez ere, lagunarteko partidak jokatu ohi dira. Modalitate desberdinetan aritzen dira jokalariak, hala ere, gomazko pilotarena zabalduena da, edozein esparrutara ederki moldatzen baita. Era berean, Iruñean esku partidak gozatzeko aukera izanen duzu Iturrama auzoko López pilotalekuan edo, bestela, alde zaharreko Mañuetako pilotaleku txikian, hura ere maiz erabiltzen baita.\nTxapelketa ez-ofizial ospetsuenen artean nabarmendu behar da Mezkirizko Leku-Ona pilotalekuan egiten den abuztua eta urria bitartekoa. Bost kirol du izena, hain zuzen ere, bost modalitate baititu: goma-paleta edo larru-paleta, pala motza, xarea eta esku-pilota. Bestela, apirila eta abuztua bitartean laxoa protagonista dugu Baztanen eta Bidasoa aldean.\nEra berean, merezi du profesionalen arteko partida bat eta hango erritual osoa ikustea (kategoriaren eta txapelketaren arabera, 10 eta 50 euroren arteko sarrerak daude, eta 25 urtetik beherakoek doako sarrera dute Euskal Jai Berri - Reyno de Navarra pilotalekuan) edo Labriten. Pilotariek agurtu egiten dute kantxan, praka zuri-zuria, kamiseta eta gerriko gorria edo urdina jantzita, sailkapenean duten leku hobearen edo okerragoaren arabera.\nTantoaren sakeak apustuen zalaparta apaltzen du. Lasterketa laburra, botea, jo, eta hasten da partida. Ikusleek jarraitzen diote pilotari batere xehetasunik galdu gabe, eta, oharkabean, mugimendu txiki bat egiten dute pilota altxatzeko eta txapa ez ukitzeko. Eta bata bestearen atzetik doaz jokaldiak: bi pareta, txokoko edo zabaleko dejada, txapa-gainekoa, bolea, gantxoa...\nEsku-pilotan 22 tantora jokatzen da partida. Kantxan elkar zoriontzen dute pilotariek. Harmailetan, apustuen artekariek zorrak likidatzen dituzte. Eta jendeak jokaldi onenak komentatzen ditu, hurrengo partida noiz hasiko den irrikan dagoen bitartean.\n. Txapelketen eta ikuskizunen agendak:\n. Esku-pilota www.asegarce.com\nKilometro kopurua 0.00\nIbilbide motak Tematikoa\nKilometro kopurua 0,00


CEOek lan presentzialera itzultzearen alde egiten du – Ekonomiaren KZ\nCEOE Espainiako enpresaburuen elkarteak pentsioen erreforma adostu du gainerako eragile sozialekin eta Espainiako Gobernuarekin, nahiz eta erreforma osatu gabe dagoela uste duen, ituna bera eta bake soziala balioesteko. Baina Antonio Garamendi presidenteak berehala gogorarazi du iraunkortasun faktorea berriro instalatu behar dela, “Deitzen den bezala”.\nEspainiako Gobernuak eta ezker teorikoko erakundeek, estetika politikoa dela eta, PPren pentsio-erreforma indargabetzea lortu ondoren, Antonio Garamendiren arabera, pentsioen etorkizuneko iraunkortasuna bermatzeko mekanismo bat egituratzea geratzen da orain, Espainiako baby-boomaren sorrera laster iritsiko baita erretirora.\nGogoratuko denez, lortutako itunaren arabera, pentsioak urtero errebalorizatuko dira KPIaren arabera, eta pentsioen zenbatekoa bizi-itxaropenarekin lotzen zuen jasangarritasun-faktorearen ordez belaunaldien arteko ekitate-mekanismo berri bat ezarriko da, 2027an indarrean jarriko zena. Exekutiboko iturrien arabera, oraindik ez dira tresna berri horren inguruko negoziazioak hasi, baina Gobernuak eta eragile sozialek azaroaren 15a dute azken eguna hori adosteko.\nAntonio Garamendi CEOEko presidenteak Demokraziarako Elkarrizketak Klubaren ekitaldi batean adierazi zuenez, pentsioen sisteman jasangarritasunaren faktoreari eutsi behar zaio, “Deitu bezala”.\n“Guretzat jasangarritasun faktorea sine qua non bat zen. Modu batera edo bestera sal daiteke. Berdin zait nola deitzen diogun, garrantzitsuena jasangarritasun faktorea izatea da, eta akordioaren bigarren zatian egotea; izan ere, Espainiako Gobernuak esaten du akordiorik ez badago onartzeko konpromisoa hartzen duela, baina Europak hori eskatzen duelako dela ere esaten dut “, adierazi du Euskadiko enpresarien buruak.\nFuntsezkoa Espainiako enpresaburuen arduradun nagusiak azpimarratu duenez, pentsioen itunak “dirudiena baino balio handiagoa du” eta “funtsezkoa da bake sozialaren ikuspuntutik”.\nBere hitzaldian, CEOEko presidenteak telelanaz hitz egin zuen, eta biribila izan zen enpresetan aurrez aurreko lanera itzultzea defendatu zuenean.\nAntonio Garamendik, enpresa pribatuak “etxeko lanak” egin dituela gogorarazi ostean, “Administrazioaren ikasgaia izaten jarraitzen du”, eta telelana berregokitzeko eskatu du. “Enpresek aurrez aurreko lana nahi dute, argi eta garbi diot”, eta “lana lana da eta malgutasuna malgutasuna”.\n← EAE Estatuko laugarren erkidegoa da superabitari dagokionez\nIbex indizea % 1,27 igo da irekieraren ondoren, eta 8.900etara itzuli da →


“Oso jende ezberdina gaude eta horrek aberastu egiten du taldea” - Baleike - Baleike.eus\n“Oso jende ezberdina gaude eta horrek aberastu egiten du taldea”\nBaleike 2017-11-09 16:47 Kirola\nLehenengo aldiz, helduen bertso eskola sortu da Zumaian. Asteartero biltzen dira Torreberriko lehen solairuan hamar bat lagun. Maialen Velarde eta Joanito Dorronsoro gidari harturik bertsoen munduan murgildu ez ezik, lagun arte apartaz gozatzen dute bertaratutakoek.\nAulkiez, sofaz, mahaiez, margoez eta beste hainbat elementuz osatutako gela goxoan biltzen dira asteartero helduen bertso eskolako kideak 20:30ean. Maialen Velarde eta Joanito Dorronsoro dira bertso eskolako irakasleak, eta beraien bueltan 10 bat lagun elkartzen dira.\nZumaiako bertso eskola 1982an sortu zen, baina harrigarria badirudi ere, helduen bertso eskola sortu berri da. “Zumaian bertsozale asko dagoela badakigu. Joanitorekin hasiak eskolan eta gero ume eta gazteen bertso eskolan jarraitutakoak adibidez. Oraingoan, ordea, herrira zabaltzea pentsatu genuen”, kontatu du Velardek. “Bertsolaritzak eskolan funtzionatu du, eta ondoren, bertso eskolan. Baina orain bezala, tailer-eskola irekia bezala, herri guztiari zabalik, ez dut uste behin ere egon denik. Txikientzat zuzenduriko bertso eskola beti egon da, eta adin horretan hasi direnek urteetan jarraipena egin dute, hori bai”, jarraitu du Dorronsorok.\nHelduen bertso eskola hamar bat kidek osatzen dute. Horietako batzuk aurrez ibilitakoak dira, eta beste batzuk, aldiz, hasiberriak. Bi zatitan dute antolatuta klasea. Lehenengoan Dorronsorok da irakaslea. “Klasearen lehenengo partean bertso zaharrak kantatzen ditugu. Xenpelarrekin hasi ginen, gero Otañon bertsoak abesten jarraitu genuen, eta orain Xalbadorrenak lantzen ari gara. Oso bertso aberatsak dira Xalbadorrenak, iparraldeko doinu asko erabiltzen ditu, esaterako; horietako batzuk, ez oso erabiliak, gainera”, aipatu du Dorronsorok.\nBertso zaharren bitartez, bertsolaritzaren historiaz gain, doinuen ezagutza handitzen dute ikasleek. “Nire betiko saltsan nabil, oso gustura. Elkarrekin kantatzea, koadrilan, oso sanoa eta ona da. Berritu egiten naiz gainera. Bertso eskolaren aitzakiarekin gauzak lantzea tokatzen zait eta gustura etortzen naiz. Gainera, besteei erakustean ikasten dut gehien”, gaineratu du.\nBigarren zatian, Velardek hartzen du gidaritza. “Joanitok bertso zaharrak ekartzen dituen bezala, nik proposamenak ekartzen ditut, buruari eragiteko ariketak... Batzuk lehen aldia dute bertso eskola batean, eta hasiera batean bertsoaren nondik norako pauso batzuk nola diren azaldu genituen: errimak, errima lehengusuak, neurriak… Azkenean biltzen garen jendearen ezagutzak eta gogoak ezberdinak dira, beraz, jolaserako ariketak ekartzen saiatzen gara”, kontatu du Velardek.\nHasiberriak eta aurretik bertso eskolan ibilitakoak elkartzea polita iruditzen zaie bi irakasleei. “Huts-hutsetik ez dator inor. Oso jende ezberdina gaude eta horrek aberastu egiten du taldea”, adierazi dute.\nFreskoa eta lagun artekoa\n“Bertso eskolan konexio polit bat gertatzen da: bertsozale izatetik, bertsolari izatera pasatzen direnean. Entzule izatetik, egile izatera pasatzea tentagarria da”, kontatu du Velardek.\nIraila amaieran egin zuten helduen bertso eskolan izena emateko deialdia bideo fresko eta informal baten bidez. “Gure helburuak eta nondik norakoak taldearen arabera zehaztuko genituela adostu genuen, eta horrela gabiltza, taldearen beharrizanetara egokituz. Lagun arteko zerbait da azkenean”, esan dute.\nAzken urteetan agian, Zumaian ez da plazarako bertsolaririk atera. Velarderen iritziz, “boladak edo garaiak dira. Publikoaren aurrean kantatzeko gogoa zegoen garaian, bertako bertsolariei plaza emateko lan egin zen. Gerora igual, nik uste, beharrak eta nahiak aldatu egin zirela. Baina ez dut uste Zumaian bertsolaritzaren gainbehera izan denik. Bertsoa ez da beti oholtza gaineko zerbait. Gu 10 pertsona elkartzen gara, bertsotan egiten dugu, ongi pasatzen dugu eta honetan gelditzen da. Beraz posible da horrekin asko gozatzea eta oholtzaren beharrik ez sentitzea. Nire ustez garrantzitsuagoa da hemen sortzen den giroa eta sortzen diren bertso harreman horiek mantentzea. Gerora, plazara pausua emateko gogoa baldin badago, emango da”.\nTxapelketa Nagusian bete-betean aurkitzen gara momentu honetan eta nabaria da hori ere bertso eskolako paretetan, izan ere, bertsolari bakoitzaren puntuazioak jartzeko mapa eskegita dute. “Txapelketak mundu guztia mugitzen du, hasiera hasieratik. Bestelako jaialdietan ere mugimendua izaten da baina hau berezia da. Ni neuk ere gertutik jarraitzen dut, izan ere, doinuen jarraipena gutxi-asko ere egiten baitut. Txapelketari buruzko liburua ateratzen da gero, eta beraz doinuak atera egin behar dira, zein erabili diren eta abar aztertu. Bi lagunen artean egiten dugu orain, eta horrek ere gehiago jarraitzea eskatzen dizu”, nabarmendu du Dorronsorok.\nSurfak eta kulturak bat egingo dute asteburuan Zumaian\nKurutzebakarra-Elosumendi-Irimo, urriaren 28an\nZumaiako Triatloi Taldearen batzar orokorra ostiralean\nUrtebete gehiago Labarganetan\nARGAZKIAK: Surf eta Bodyboard txapelketa 2018\nZumaiako Zikloturista Elkartearen zigilatzeen aldaketak\nOlatu gaineko akrobatak Itzurunen\nKimetz Etxabek Europako txakurkros txapelketan hartuko du parte datorren astean\nGoikoetxea eta Aldazabal laugarren izan dira munduko txapelketan\nSurf eta bodyboard txapelketa herrikoia jokatuko da asteburuan Itzurunen


Aloña Mendi taldeak hartz arre baten garezurra aurkitu du, oso-osorik - Oñati - Goiena.eus\nAloña Mendi taldeak hartz arre baten garezurra aurkitu du, oso-osorik\nJokin Bereziartua Lizarazu 2010-11-05 12:41\nLeizetako hartza moduan ezaguna den hartzaren ondoan, hartz arrea oso zaila da aurkitzen, bakarka hibernatzen zuelako. Leizetako hartzak taldeka hibernatzen zuen. Beraz, aurkikuntza garrantzitsua egin dute Aloña Mendi Espeleologia taldekoek. Egun hiru edo lau kobatan galeria berriak esploratzen dihardute; Ubaoko Urzulo leizeko emaitzen berri laster izango dugu.\nHistoriaurreko sekretuak badira oraindik Debagoienean. Lur azpian daude eta batzuen esploraziorako grinaren beharra dute azaleratzeko. Lan horretarako gertu daudenak baditugu gurean: Aloña Mendi Espelelogia taldea, esaterako. Aurkikuntza aipagarriak egin ditu taldeak azken asteotan. Arantzazu inguruko Fraidebaso 01 izeneko leizean historiaurreko zenbait animalien hezurrak aurkitu dituzte. Koba esploratu gabe zegoen, sarbidea zaila delako –ikus argazkian–; 20 metroko lehenengo saltoa jaisteko beharrezkoa da soka.\nHala, leizea ikertzen eta topografiatzen ari zirenean, azkeneko galeriaren bukaeran sorpresa ederra zuten zain espeleologoek: hartz baten garezurra oso-osorik eta beste hezur batzuk. Euskal Herriko Unibertsitateko Historiaurreko departamentuko arkeologo bati argazkiak bidali eta prest agertu zen leizean sartu eta behar den moduan hezurrak jasotzeko. Halaxe egin zuen.\nEta arkeologoak esandakoaren arabera, hezur gehienak hartz arrearenak –oso pardo– dira, hartz handia, arra eta oraindik gaztea. Beste hartz oso gazte baten hezurrak ere aurkitu dituzte, lehena baino gazteagoa. Leizeetako hartza –Ursus spelaeus– hartz arrea –Ursus arctos– baino zaharragoa da, baina azkenekoaren datuak urriagoak dira. Kobazuloetako hartza oso ezaguna da Oñati inguruan, Arrikrutzeko haitzuloan aurkituak izan dira ehundaka animalien aztarnak. Izan ere, animali horrek taldeka hibernatzen zuen urtero leize berean. Ohitura hori zela medio, eta milaka urte igaro ostean, hildako leizetako hartzen pilaketa handi horiek ezagunak dira Europa osoan zehar. Hartz arrea, baina, bakarka lokartzen zen neguan eta ondorioz, horien hezurduren aurkikuntzak askoz ere arraroagoak dira.\nGarai ezberdinetan sartu ziren\nAurkitutako bi hartzak garai ezberdinetan sartu ziren Fraidebaso 01 koban. Lehenean, haurdun zegoen eme bat koban sartu, lurrean zuloa egin, habia belarrez estali eta abendu eta urtarrila bitartean kume bat edo bi izan zituen, Aloña Mendikoek jakinarazi dutenez. Izan ere, aztertu dituzten hezurrek erakusten dute hiru hilabete inguru zituen hartz kume bat hil egin zela. Bestalde, bigarrena ar gazte bat zen, Fraidebaso 01-ra negua igarotzeko asmoz sartu zena. Gaixo edo hibernazioan gosez hil zela uste dute.\nAndoni Olalde espeleologia taldeko kideak dioenez, "oso garrantzitsuak" dira "denondako" Fraidebaso 01-eko aurkikuntzak: "Lur azpiko sekretuak argitarazeko espeleologoek egiten duten lana beharrezkoa da, guztiona den ondarea hobeto ezagutu eta babesteko".\nDuela 10.000 urte inguru Oñatiko ekosistema ezagutzeko lagungarri dira aurkikuntzak\nAloña Mendi Espeleologia taldeak aurkitzen duen material arkeologiko eta paleontologiko guztia –oreinen eta basahuntzen hezurrak ere aurkitu dituzte– ondare publikoa da eta eurek ez dute ezer ere gordetzen. Material horren zaintza eta azterketa Donostian egiten da. Naturaren eta gizartearen bitartekari lanak egiten dituztela esan daiteke, beraz. Bada, bejondeiela egindako lanagatik, Fraidebaso 01 koban egindako aurkikuntza paleontologiko honek, berebiziko garrantzia dauka-eta Oñatiko duela 10.000 bat urteko ekosistema ezagutzeko.\nEsploratzen jarraitzeko asmoa dute, gainera: orain Ubaoko Urzulo leizean dihardute lanean, jo eta ke.


Kontsumo bonoen salmenta arrakastatsua izaten ari da eta egun gutxitan bukatu daitezke - Villabonako Udala\nKontsumo bonoen salmenta arrakastatsua izaten ari da eta egun gutxitan bukatu daitezke\nAmasa-Villabonako udalak martxan jarritako kontsumo bonoen kanpainak herritarren erantzun paregabea izan du, dagoeneko ia 9.000 bono saldu dira eta soilik beste mila edo mila eta bosteun inguru geratzen dira amaitu aurretik.\nKanpaina honetan 10.500 eta 11.000 bono artean banatuko dira eta bonoen finantziazioarako udalak ezarritako 30.000 euroak amaitzen direnean, bonoak saltzeari utziko zaio. Bonoen salmentako udal arduradunaren arabera, egun gutxitan iritsi daiteke momentu hori, seguruenik aste honetan bertan. Udalak hasiera batean, bonoen salmenta ekainaren 30 arte luzatuko zela jakinarazi bazuen ere, salmentaren erritmo azkarraren ondorioz, data hori baino lehen amaituko dira bonoak.\nBeraz, udaletik herritarrei dei egin nahi diegu, oraindik kontsumo bonoak eskuratu ez badituzte, ahalik eta azkarren gerturatzeko udaletxeko arkupeetan dagoen salmenta puntura. Bestela, bonorik gabe geratzeko aukera handiak izango dira.\nGogorarazten dugu bulegoa irekita dagoela goizez 10:00etatik 13:00etara eta arratsaldez 16:30etatik 19:30etara.


Txinako 10 babes eskularru arrunt xehetasunetan eta haien babes errendimendu fabrikatzaile eta hornitzaileek Joysun\nEskua gure gorputzaren atal oso garrantzitsua da, eta lana eta bizitza bereizi ezinak dira. Jaio ginenetik, bizitzaren amaierara arte, eskuak etengabe mugitzen joan dira. Pena da maiz bere garrantziari eta gure eskuen babesari jaramonik ez egitea, beraz, industria modernoan eskuen lesioen istripuak nabarmen handitu dira eta eskuko lesioek eskuko lesioak izan dituzte lan istripu mota desberdinetan% 20. Datu kezkagarria da; beraz, babes-eskularruak behar bezala aukeratu eta erabiltzea oso beharrezkoa da.\nEskuko lesio arruntak hiru kategoriatan sailka daitezke funtsean, hau da, lesio fisikoak, lesio kimikoak eta lesio biologikoak.\n① Lesio fisikoak suteak, tenperatura altuak, tenperatura baxuak, erradiazio elektromagnetikoak, ionizatzaileak, deskarga elektrikoak eta arrazoi mekanikoek eragiten dituzte. Eragin handia du hezur, muskulu, ehun eta erakundeetan, hatz haustura larriak, hezur hausturak eta hatz zuriak, etab.\n② Kalteak kimikoak eskuetako larruazalean substantzia kimikoek eragindako kalteak dira, batez ere epe luzera azidoen eta alkalinen eraginpean egoteagatik, hala nola detergenteak, desinfektatzaileak eta abar, eta oso toxikoak diren substantzia kimiko batzuengatik egoteagatik.\n③ Lesio biologikoa erraz ulertzen da, funtsean ziztada biologiko batek eragindako infekzio lokala da.\nEskuko lesio horiek saihestea da laneko babes eskularruak zuzen eta arrazoiz erabiltzea. Orain azaldu zehatz-mehatz 10 ohiko babes eskularru eskularru egokiak aukeratzen laguntzeko.\nLehenengo mota: eskularru isolatzaileak\nEskularru isolatuak zuzeneko lanetarako erabiltzen dira. 10 kV-ko tentsio alternatiboan edo dagokion DC ekipamendu elektrikoan, eskularru isolatuek jantzita isolamendu elektrikoa egin dezakete. Eskularru isolatzaile gisa, isolamendu ezaugarri onak izan behar ditu, eta trakzioarekiko erresistentzia, hausturaren luzapena, zulatze erresistentzia, zahartzearen erresistentzia, tenperatura baxuko erresistentzia eta sugarraren erresistentzia oso onak dira. Eskularruen itxurak eta teknologiak "Zuzeneko lanerako isolatutako eskularruen baldintza tekniko orokorrak" baldintzak bete behar dituzte, eta ekoizpen zorrotzak beharrezko babes gaitasuna lor dezake goi tentsioko deskarga elektrikoaren ondorioz heriotza ekiditeko.\nBigarren mota: ebakiei aurre egiteko eskularruak\nEbakiak erresistenteak diren eskularruak batez ere metalen prozesamenduan, makineria fabriketan, bizikleta industrian, beira industrian eta altzairuzko xaflen industrian erabiltzen dira objektu zorrotzak labankadaz edo eskuak moztuta saihesteko. Zuntzak eta erresistentzia handiko zuntzezko ehungintzako beste ekoizpen batzuk erabiltzen dira batez ere, gaur egun gehien erabiltzen dena AEBetako DuPont Kevlar materiala da. Kevlar materiala aramida zuntz mota bat da. Horrekin egindako ebakien aurkako eskularruak larruzko produktuak baino leunagoak dira, eta beroarekiko erresistentzia, suaren aurkako erresistentzia, ebakien aurkako erresistentzia eta higaduraren aurkako erresistentzia hobeak dituzte. Kevlar materiala ohiko materiala da gorputzeko blindajeetarako, eta bere babes errendimendua nahiko fidagarria da.\nHirugarren mota: tenperatura altuko suaren aurkako eskularruak\nTenperatura altuko erresistentzia gabeko suaren aurkako eskularruak tenperatura altuko inguruneetan erabiltzen diren babes-eskularruak dira, normalean erabiltzen diren labe aurreko langileetan edo beste labe mota batzuetan erabiltzen direnak. Hiru mota ditu, bata suaren aurkako oihala da eskularruaren ehun gisa, eta erdialdea poliuretanoz estalita dago isolamendu termikoko geruza gisa; bestea amiantozko materialez egina dago bero isolamendu geruza gisa, eta kanpoaldea suaren aurkako oihalaz egina dago; azkenean, bat larruazaleko eskularruen gaineko metala ihinztatzea da, tenperatura altuak eta suaren kontrakoak jasan ditzakete eta bero distiratsua ere isla dezakete. Tenperatura altuen aurkako suaren kontrako eskularruak hiru tamainatan daude, handiak, ertainak eta txikiak, bi hatz motakoak eta bost hatz motakoak banatuta.\nLaugarrena: antistatikoko eskularruak\nEskuin antistatikoak orokorrean zuntz eroaleak dituzten ehundutako materialez osatuta daude, eta zuntz luzeko txirikordaketa akriliko elastikoz ere egin daitezke. Bigarren eskularru mota poliuretano erretxinarekin lotu behar da palmondoan, edo poliuretano erretxinarekin hatz puntan edo polietilenozko estaldura batekin eskularruaren gainaldean. Zuntz eroaleekin egindako eskularruek eskuetan pilatutako elektrizitate estatikoa azkar xahutu dezakete. Poliuretano edo polietilenozko estaldura duten bigarren eskularruak ez dira batez ere hautsa eta elektrizitate estatikoa sortzen. Eskuin antistatikoak produktuak ikuskatzeko, inprimatzeko, produktu elektronikoetarako, korronte ahulerako, doitasun tresnen muntaketarako eta hainbat ikerketa erakundetako ikuskapen lanetarako erabiltzen dira gehienetan.\nBosgarrena: Soldatzaile eskularruak\nSoldatzaile eskularruak tenperatura altuko, metal urtuaren edo txinpartak soldadurako garaian eskuak erretzea ekiditeko babes tresna da. Soldatzaile eskularruen itxura baldintzak nahiko zorrotzak dira, lehen mailako eta bigarren mailako produktuen arteko aldearekin. Lehen mailako produktuak larruazaleko gorputzak lodiera uniformea, potoloa, biguna eta elastikoa izatea eskatzen du. Larruzko gainazala fina, uniformea, sendoa eta kolore koherentea da, koipetsu sentimendurik gabe; larruzko gorputzak elastikotasun osoa ez du, larruazalaren gainazala lodia da eta kolorea ilunagoa da. Bigarren maila. Soldatzaile eskularruak behia, txerri tamarina edo bi geruzako larruzkoak dira gehienetan, eta bi hatz motakoak, hiru hatz motakoak eta bost hatz motakoak bereizten dira hatz motaren aldearen arabera. Soldatzaile eskularruak tenperatura altuetarako erresistenteak diren eskularruak erabili daitezke batzuetan.\nSeigarren mota: bibrazioen aurkako eskularruak\nBibrazioen aurkako eskularruak bibrazioak eragindako bibrazioak eragindako laneko gaixotasunak prebenitzeko erabiltzen dira. Basogintzan, eraikuntzan, meatzaritzan, garraioan eta beste sektore batzuetan eskuko tresna bibratzaileetarako, esate baterako, motozerrak, zulatzeko makinak eta lanbide gaixotasunen bibraziorako joera dutenak - - "hatz zuriaren gaixotasuna". Eskularru hauek aparra, latexa eta aire geruza arteko lodiera ematen diote palmondoaren gainaldean bibrazioa xurgatzeko. Zenbat eta lodiagoak izan palmondoak eta hatzekin, orduan eta aire bolumen handiagoa da eta orduan eta hobea da moteltze efektua, baina erraza da eragiketan eragitea.\nZazpigarrena: azido eta alkali erresistenteak diren eskularruak\nAzido eta alkali erresistenteak diren eskularruak gomazko azidoak eta alkali erresistenteak diren eskularruak, plastikozko azidoak eta alkali erresistenteak diren eskularruak, latex azidoak eta alkali erresistenteak diren eskularruak, plastikozko azido impregnatuak eta alkali erresistenteak diren eskularruak eta abar bana daitezke materialaren arabera. Substantzia azidoek eta alkalinoak eskuak zauritu ez ditzaten babesteko produktua da. Ez dira onartzen izozteak, hauskortasuna, itsaskortasuna eta kalteak bezalako akatsak. Kalitateak "Azido (alkali) eskularruak" xedapenak bete behar ditu. Azido eta alkali erresistenteak diren beste eskularru batek hermetikoa izan behar du. Zenbait presiopean, ez da aire isuririk onartzen. Eskularru iragazgaitzak eta birusen aurkako eskularruak azido eta alkali erresistenteak diren eskularruekin ordezka daitezke, eta horrek ere eragin ona du.\nZortzigarrena: olioaren aurkako eskularruak\nOlioarekiko erresistenteak diren eskularruak eskuzorroen azala substantzia koipetsuek eragindako larruazaleko hainbat gaixotasunetatik babesteko erabiltzen dira. Eskularru hauek gehienetan nitrile kautxuz, kloroprenoz edo poliuretanoz eginda daude. Olio eta gantzen estimulazioarekin sentikorrak diren pertsona batzuek olioarekiko erresistenteak diren eskularruak erabili beharko dituzte dermatitis akutua, aknea, azala karraskatua, larruazala lehorra, pigmentazioa eta iltze aldaketak ekiditeko.\nBederatzigarrena: eskularru garbiak\nHautsik gabeko eskularruek gizakien elektrizitate estatikoak produktua kaltetzea ekidin dezakete ekoizpen prozesuan, eta kautxu naturalarekin eginda daude. Produktua hatz hondarren, hautsaren, izerdiaren eta olio orbanen kutsaduratik eta eraginetik babesten du produkzio prozesuan, eta produktua modu eraginkorrean babesten du. Gela garbietan hautsik gabeko eskularru ohikoenak polibinil kloruro (PVC) eskularruak dira.\nHamargarren mota: X izpien aurkako eskularruak\nX izpien aurkako eskularruak X izpien langileek pertsonalki eramaten dituzten eskularruak dira, eta berunezko kautxu leunez eginak daude, X izpiak xurgatu edo arindu eta propietate fisiko onak dituztenak. X-errrayetan diharduten langileek behar dute, askotan X erradioterapia jasotzen dutelako eta gizakientzat kaltegarriagoak direlako. X-erradioak zelularen barne egitura kaltetu dezake eta bizitza osorako kalteak sor ditzake konpontzen zaila den molekula genetikoetan, eta erraza da minbizia eragitea. Gizakiaren odol leukozitoetan eragin hilgarria du, eta ondorioz, kopurua gutxitu egiten da, gorputzaren immunitatea gutxitzen da eta errazagoa da gaixotzea.


19.- Agirreburu — Dolmenen Ibilbidea\nDolmen hau harrizko harlauzazko ganbera batez osatuta zegoen, eta tumulu batez estalita. Azken indusketan egiaztatu zen egitura, hondatuta egon arren, osorik dagoela. Giza gorpuzkiak aurkitu diren elementu bakanetako bat da.\nTumuluak 11,5 m-ko diametroa eta 0,75 m-ko altuera dauka.\nJ. M. Barandiaranek aurkitu zuen 1920an, eta urtebete geroago T. Aranzadik, J. M. Barandiaranek eta E. Egurenek indusi zuten. Egitura eta materialak hainbat ikerketa-lanetan argitaratu dira: Aranzadi, Barandiaran eta Eguren (1922), J. M. Barandiaran (1953), J. Elósegui (1953), Gipuzkoako Karta Arkeologikoak (1982, 1990), J. M. Apellániz (1973). J. Tapiak 2019an indusi zuen eta 2020an zaharberritu.\nIndusketa hasi aurretik dolmena arpilatuta zegoen, baina indusketan giza hezurrak eta zeramika-ontzi baten zatiak berreskuratu ziren. 2002an, garbiketa batzuen ondorioz, harrizko aizkora bat aurkitu zen tumuluaren gainazalean. 2019ko indusketan giza hezur eta zeramika gehiago aurkitu ziren, baita leundutako harrizko beste aizkora bat.\nElosua-Plazentzia multzoan, Agirreburu giza hezurrak eman dituen monumentu gutxienetako bat da. Tamalez, 1921ean jasotakoak galdu egin ziren, eta balio handiko informazioa eman zezaketen gaurko ikerketarako (ADN, elikadura, antropologia, etab.). 2019an Agirreburu berriz indusi da, giza hezur gehiago aurkitu dira, eta lan horien ondorioz zaharberritze-proposamen berriak aztertzen ari dira.\nKalkolitoa-Brontze Aroa (K. a. 3.200-1.500)\nAgirreburu mendian, Elosuatik Agirreburuko antenaraino igotzen den errepidetik 13 metrotara.


Interneten inbertitzea | Consumer\nIpar Amerikako indizeko enpresak %50 baino gehiago igo dira, beste sektore batzuen gainetik\nSarearen enpresa-segmentuan inbertitzeko modu erraz bat AEBetako indizearen bidez egitea da, sektoreko konpainia garrantzitsuenak biltzen baititu. Eskaintza osoa eta dibertsifikatua osatzen du, eta aurten %50 baino gehiago handitu da, estatuko zein nazioarteko beste sektore eta indize batzuen gainetik.\nEstatu Batuetako merkatuan\nBurtsan jarduteko inbertitzaileek duten apustu sendoenetako bat bihurtu dira Interneteko enpresak —nahiz eta arriskurik ez izan—. Ez da erraza posizioak hartzea, konpainia horiek errenta aldakorrean duten presentzia ez baita oso handia. Espainian, baliogabea da Terra burtsa-parketetik atera ondoren; Europako gainerako herrialdeetan, Alemanian eta Frantzian bakarrik daude horrelako konpainiak, nahiz eta eskaintza urria den, ez den nahikoa inbertitzaile txiki eta ertainen interesak eta eskaerak asetzeko.\nMerkatu honetan erosi eta saltzeko brokerren tarifak oso lehiakorrak dira, eta hobariak eta komisioen salbuespena barne hartzen dituzte\nEstatu Batuetako burtsak, “Interactive Internet” indizearen bidez, aukera handienak eskaintzen ditu arlo horretan. Sektoreko enpresa garrantzitsu eta puntakoak biltzen ditu (Amazon, Ciena, Cisco, Digital River, Juniper Networks, Palm, Symantec, Time Warner, Verisign, Yahoo!) eta aurreztaileak sareko atarietatik hardware eta software hornitzaileak aukera ditzake. “Interactive Internet” osatzen duten konpainien artean, nazioartean ospetsuak diren enpresak daude, eta bost kontinenteetan globalizatu dira haien negozio-sareak. Beste batzuk eremu mugatuagoak dira, baina Espainiako inbertitzaileek ere kontrata ditzakete.\nOso balio lurrunkorrak direnez, urte-hasieratik indize horretan postuak hartu dituztenek ikusi ahal izango dute beren erosketek ia %60 egin dutela gora aldi horretan, Espainiako eta nazioarteko beste sektore eta indize batzuek lortutako emaitzak baino askoz gehiago.\nInternetera konektatze hutsarekin eta estatuko banku eta aurrezki-kutxek dituzten zerbitzu berriekin, Estatu Batuetako indize teknologiko horretara sar daiteke. “Interactive Internet” osatzen duten balio nagusien kotizazioak denbora errealean ezagutu daitezke, eta lan egiteko behar den informazio guztia eskura daiteke: txosten globalak balioen bilakaera historikoarekin, finantza-albisteak, abian diren saioen informazioa, enpresaren dosierrak…\nMerkatu honetan erosi eta saltzeko brokerren tarifak oso lehiakorrak dira, eta hobariak, prezio bereziak eta komisioak aurrezten dituzte. Nolanahi ere, tarifa estandarra ez da asko aldatzen nazioarteko beste merkatu batzuetan aplikatutakoen aldean, nahiz eta merkatu nazionaletan baino handixeagoak izan -10 eta 20 euro bitarteko plusa. Azkar eta erraz erosteaz gain, balore horien erosketak eta salmentak Internet bidezko bankaren bidez egiten badira, tarifak merkeagoak dira.\nBerriki agertu denez, nabarmena da inbertitzaileek ez dakitela indize horren funtzionamendua eta indize hori osatzen duten enpresen portaera. Balioak kontratatzeak abantailak ditu, baina ezezagunak ere baditu.\nHaren balioa handitzeko ahalmena beste sektore batzuena baino handiagoa da, baina baita galerak ere, burtsa-saio bakoitzean gorabehera handiak izaten baitira.\nEnpresek ospe handia dute, teknologia berriekin lotutako konpainiak identifikatzeko erabiltzen ziren “balore-txitxarroaren” klixeetatik urrun.\nIndize horretan sartzea eta jardutea oso erraza da. Nazioarteko beste edozeinen baldintza eta komisio berberak ditu.\nAzaleratzen ari den sektore bat da, eta bere prezioetan jaso dezake inguru horrek herrialde guztietan duen indarra.\nOso segmentu desberdinetako enpresak aukera daitezke, baina guztiek Internetekin dute zerikusia, eskaintzarik osoena baita.\nOso aldakorra da haren kotizazioan, sektore tradizionalagoen gainetik. Prezioen arteko oszilazioa %10etik gorakoa izan daiteke.\nSektore ezezagun samarra da. Horrek zailtasunak sortzen dizkie inbertitzaile tradizionalei.\nOndo mugatutako inbertitzaile-profil baterako da egokia: epe laburrean, baita egun berean ere, egindako eragiketetan gainbalio azkarrak lortzeko gogoa.\nIndize hori beste batzuk baino sentikorragoa da errenta aldakorrak izan ditzakeen mugimendu baxuekiko. Beraz, arriskutsuagoa da aurreztaileen interesentzat.\n“Interactive Internet” programan sartzeko interesa duten inbertitzaileek baloratu behar duten alderdi bat da indize hori osatzen duten enpresek ez dutela dibidendorik banatzen. Egoera horrek erakargarritasuna ken diezaioke kontratazioari, batez ere profil kontserbadoreenei. Aldiz, PER (akzioko mozkina) oso altua dute, eta kasu askotan %30etik gorakoa da.\nerrebalorizatu gainean índice norteamericano-eu índice-eu Internet-eu


«Bakio»: berrikuspenen arteko aldeak - Wikipedia, entziklopedia askea.\n«Bakio»: berrikuspenen arteko aldeak\n07:15, 6 ekaina 2016ko berrikusketa\n61 bytes removed , Duela 5 urte\n06:51, 6 ekaina 2016ko berrikusketa (aldatu)\n(→Herria: turismo liburuxkaren tankerako testua kentzea)\n07:15, 6 ekaina 2016ko berrikusketa (aldatu) (desegin)\n=== InguruIngurune naturala eta klima ===\nIparraldean [[Bizkaiko golkoa]]rekin egiten du muga, mendebaldean [[Lemoiz]] eta [[Maruri-Jatabe]] herriekin, ekialdean [[Bermeo]]ko udalerriarekin, eta hegoaldean [[Mungia]]rekin. Bi ibai nagusik zeharkatzen dute [[Estepona (ibaia)|Estepona]] ibaiak mendebaldean, eta Ondarre ibaia ekialdean.\nHerriaren erdigunea Basigo izeneko gunean dago, herriaren gainerako azaleran baserri bananduan egon ziren. []etik aurrera, turismoa garatu zen heinean, etxebizitza ugari eraiki ziren hondartzako gunean, gehienak [[Bilbo]]tik etorritako bizilagunen udarako etxebizitzak.\n[[Fitxategi:Bakiodor01.jpg|thumb|300px|right|Herriaren ikuspegia portutik.]]\nBakiok mugakide ditu iparraldean [[Bizkaiko golkoa]], mendebaldean [[Lemoiz]] eta [[Maruri-Jatabe]] udalerriak, ekialdean [[Bermeo]] udalerria, eta hegoaldean [[Mungia]].\n=== Auzoak ===\nBakio honako auzoek osatzen dute: [[Artzalde]], [[Bentalde]], [[Elexalde (Bakio)|Elexalde]], [[Gibelorratzagako San Pelaio]], [[Goitisoloalde]], [[Urkitzaurrealde|Urkizaurralde]] eta [[Zubiaurrealde|Zubiaurralde]].\nGaurHerrigunean, gaur egun, hondartza ederra itzalpean uzten duen eraikin‑ilara nahasia ageri da. Nortasunik gabeko eraikinak dira, bolumen handikoak, lurraren espekulazioaren aurretik egindako etxe txikiak ez bezalakoak.▼\n=== Herria ===\n▲Gaur egun, hondartza ederra itzalpean uzten duen eraikin‑ilara nahasia ageri da. Nortasunik gabeko eraikinak dira, bolumen\nhandikoak, lurraren espekulazioaren aurretik egindako etxe txikiak ez bezalakoak.\nSanta Maria parrokia‑eliza malkarrean egina dago, eta elizpe korritua du inguruan. Hondartzako turismogunetik urrun samar dagoenez, udatiarren ekimenez (gehientsuenak [[bilbo]]tarrak) kapera-eliza bat eraiki zuten hondartza aldean, [[1950eko hamarkada]]n.\nEz da hainbeste denbora Bakiok bilera gastronomiko nagusietara [[zainzuri]]ak, [[lanperna]]k, Txillbankun harrapatutako [[bisigu]]ak eta [[Bizkaiko Txakolina|Bakioko txakolina]] ospetsua esportatzen zituela. Orain ere [[txakolin]]a egiten dute.▼\nHerria [[Bizkaiko Txakolina]]ren ekoizle nagusietakoa da, bai eta probintzian tradiziorik handiena duena ere.\n▲EzDuela daez hainbesteurte denboraasko, Bakiok bilera gastronomiko nagusietara [[zainzuri]]ak, [[lanperna]]k, eta Txillbankun harrapatutako [[bisigu]]ak eta [[Bizkaiko Txakolina|Bakioko txakolina]] ospetsuaere esportatzen zituela. Orain ere [[txakolin]]a egiten dutezituen.


Bestelako entzierroa | Bizigiro | Berria\n2018ko uztailak 10\nAndoni Egañak igandeko zutabean esan zigun orain arte sanferminetako entzierroak aitaren batean gertatzen zirela iruditzen zitzaiola. Larunbatean ikusi omen zuen aurtengo lehena, eta luze iruditu hura. Haren hitzak irakurri artean ez nintzen ohartu aurten nik ez dudala bakarra ikusi. Arraroa da hori nigan. Txikitan, etxean, udalekuetan, lanera joan aurretik, hainbat lekutan ikusi izan ditut, urtea joan eta etorri. Ohitura, nik uste, Olinpiar Jokoen edo gizonezkoen futboleko Munduko Koparen parekoa dela nigan: txikitako oroitzapen goxoak eta udara usaina ekarri izan dizkit. 2018an, itxuraz, inkontzienteak oroitzapen horiei uko egitera eraman nau, ohartu ere ez bainaiz egin ohiturari huts egin diodala.\nPentsatzen hasita, nahigabeko aldaketaren arrazoi bakarra bururatu zait: entzierroan, lehen, korrikalariengan jarri ohi nuela begia, haien ausardian eta merituan; orain, ordea, ezin dut burutik kendu zezenek arratsaldean izango duten azken krudela. Ez da berria sentsazio hori nigan, baina uste dut poliki-poliki ohitura aldatzera eraman nauela. Izan ere, atzo goizean, lanera abiatu aurretik, etxe azpiko tabernan kafea eskatu nuen. Bost minutu falta ziren entzierroaren ordurako. Kikara hartu eta tabernatik kanpora egin nuen. Eta, entzierroak iraun zituen bi minutu eta erdi horiek, pantailari begira zegoen zegoen jendeari so egin nituen. Langileak zereginak eten zituen, taberna betetzen zuten bezeroek hizketari utzi zioten, ai, ai, ai, eta ui, ui, ui... Tabernaren kanpoko kristaldegia oinezkoz bete zen, haien bidea une batez utzi eta pantailari begiratzeko.\nEz du alferrik egiten RTVEk sekulako erakustaldia. Entzierroaren ibilbideak dauzkan 875 metroetan, 27 kamera jartzen dituzte. Aurten, lehen aldiz, tirolina kamera bat jarri dute Santo Domingoko aldapan. Sarean, errealitate birtuala ere jarri dute lanean, ikus-entzuleen eskura. Hori dena, goizero, ordu eta laurdeneko zuzeneko emankizunarekin: entzierroa, erreportajeak, elkarrizketak, laburpenak, analisiak... Ez dakit nola ez zaidan askorik interesatzen kontatzeko daukatena, atzo ikus-entzuleen %71 haien emankizunari loturik bazeuden.\nAgian, gaur, bihar, etzi eta etzidamu, tabernara inguratuko naiz, eta nire ikuskizun propioaz gozatuko dut, hainbesterainoko erakustaldia egin gabe.\n«Jakin-mina eta ahotsa galtzen ditudan egunean utziko ditut oholtzak»\nFutbolak eragindako oihuak\nBilbo 2021eko Eurokopako egoitzetako bat izango den erabakiko du UEFAk apirilaren 19an. Hala izan ez dadin eskatu dute Bilbon, 'Eurokopa honi ez' plataformak antolatutako manifestazioan.\nMirari Martiarena Iraola\nEuskarazko kazeta bat ere nahi zuen Pepe Reik\nPepe Reik eta beste kazetari batzuek 'La voz de Euskadi' egunkaria jarri zuten martxan 1983an. Euskarazko egunkari bat ere sortu nahi zuen Reik; 'Orria' gehigarria egin zuten bost hilabetez, Mikel Aramendi buru.


Maite Aizpurua – Horman Poster\nMaite Aizpurua ( www.mao.eus )\nSoziologia eta Kultur eta Gizarte Antropologia ikasketak burutu zituen EHUn (Donostia, Bilbo) eta UFBAn (Salvador da Bahia, Brasil) eta heziketa eta parte hartze sozialaren arloan egin du lan. Mugimendu sozial eta feminista hainbatetan aritua txikitatik, dramaturgia eta interpretazio kode garaikideak, kapazitismoa eta lodifobia bezalako arloak ditu intereseko bere lanean.\nDonostiako TAEn (2013-2015, Donostia) hasi zituen ikasketak eta Arte Dramatikoan titulatu zen Dantzertin (2019). Azken urteetan hainbat kolaborazio burutu ditu Metrokoadroka kolektiboaren proiektu desberdinetan (Zanbuia 2018, Zauri Bolodia 2019, Eztena Jaialdia 2019 besteak beste) eta egun Horman Poster kolektiboaren kide da. Antigone edo ezetzaren beharra bitartekaritza eta sorkuntza proiektuan dabil buru-belarri lanean.\nEITB KULTURAko erreportaia:\nNoiz hasten da promesa bat materia bihurtzen? Nola egin korrika norbere gorputzetik?\nKorrika ibiltzea azelerazioari, pausu markatuei men egitea da running-aren kulturan. Saltaka egiteko ordea, gorputzaren memoriaren txokoetan gelditzera gonbidatzen gaituen antzerki-performanzea da honakoa. Sententzia medikoak, ibilera okerrak, desirak ironikoak eta diziplinamendu ariketak gurutzatzen diren geraleku konkretua arakatzeko parada. Erresistentzia intimoak zeharkatu eta disidentziarako agertokiak asmatzea “diskapazitatea” kontzeptua barrutik lehertzeko. Makinaren dardara eta mamuak konpartitzea.\nAzkarrago harrapatzen ei zaio gezurtiari herrenari baino. Ibilian-ibilian baina, egia entrenatzen den gezurra besterik ez da. Martxan dabilen promesa.\nSorkuntza eta interpretazioa:\nTrailerra: Zazpi t´erdi\nTeaserra eta difusiorako argazkiak:\nYuri Agirre (Kulturaz Koop.)\nMusika “Mozarten bibolin kontzertua\nAzpeitiako Udala, Kulturaz Koop.eta Dinamo Sormen Gunea, Zumaiako Udala, Harrobia, Eusko Jaurlaritza, Horman Poster kolektiboa\nAzpeitiako Sormen Beka 2019.\nHarrobia Eskenaren Transiciones 2019 programan hautatutako proiektua.\nEusko Jaurlaritzaren diru-laguntzaren onuraduna, “Ekoizpena eta banaketa I”, (2020).\nEgonaldiak :Dinamo Sormen Gunea eta Soreasu Antzokia (9 aste), Aita Mari Antzokia (4 aste), Harrobia (aste 1).\nEuskal antzerkigintza garaikideko jaialdietan parte hartzea: Eztena jaialdia 2020, Zurrunbilo Jaialdia 2020, 37. Euskal Antzerki Topaketetan parte hartzea Sortzaile Berrien sekzioan egonaldi irekiera burutuz (work in progress).\nIKUSI EMANALDIEN AGENDA 2021-2022!


San Marko Gotorlekua pribilegiozko tokian kokatuta dago, Donostiatik 10 kilometro baino gutxira, naturan peto-peto murgildua. Zalantzarik gabe, Oarsoaldeko begiratoki nagusia da. Leku oso egokia da haurrekin eta lagunekin eguna pasatzeko, bai oinez, bai zaldiz, bai mountain-biken paseatzeko ere.\nLekua: San Marcos Gotorlekua\nSan Marko Kultura eta Jolas Gunea Errenteria\nGainera, 2008 urtean zehar Museografia eta Museologia Proiektuaren 1.go Fasea gauzatu da, San Marko gotorlekuaren berezko jarduera birsortzeko ideiarekin. Honela, XXI mendeko bisitaria denbora atzera egiteko aukera izango du, XIX mendera hurbilduz . Gotorlekuko hainbat gune ezberdinetan konpontze eta egokitze lanak burutu dira eta eduki museografikoz hornitu dira.\n- Erdi kaponera\n- Su kurboen bateria\n- Barbeta bateria\nIgogailu panoramikoa: Bertatik, bisitariak ikuspegi zoragarria ikusi ahal izango du.\nTerraza: Gainera ondorengo elementuak aurkituko ditu: Panel Panoramiko bat non Oarsoaldea eskualdea islaturik agertzen den eta bisitariak aurrean ikusten duen paisaia ikus dezake bere bidaia beste baliabide eta leku interesgarrietan barrena jarraitzeko aukera emanez. Zehaztasun handiarekin bisitariari paisaia gerturatzen dion Prismatikoa.\nJatetxea: San Marko Gotorlekuak jatetxea du, Aldura izenekoa. Eguneko nahiz asteburuko menu zoragarriak dasta daitezke. Halaber, janari goxoa aukera daiteke kartan. Tel.: 943 522 271.\nParking propioa. Plaza mugatuak.\nMuseoa eta Errenteriako Turismo Bulegoa: Denboraldi altuan bakarrik irekita asteazkenetik igandera: 11:00-14:00 / 16:00-18:00.\nGotorlekua eta jatetxea:\nUrriatik Martxora arte - Asteazkenetik igandera - 10:00-17:00\nMaiatza-Ekaina eta Iraila - Asteartetik igandera - 10:00-17:00\nUztaila eta abuztuan - Asteartetik iganera - 10:00-21:00\nBisita gidatua: (Irekita dagoen denboralditik kanpoko bisitetan beharrezkoa da gutxienezko 10 laguneko taldea). 3,00 € (helduak) / 2,00 € (haurrak 5-12 urte bitartean, 65 urte gorakoentzat eta taldeak) / Doan (<5 urte)\nKontaktua: Errenteriako Turismo Bulegoa - San Marko bidea, z/g - 20100 Errenteria - Gipuzkoa - Tel..: (00 34) 943 449 638 - E-mail: turismo@errenteria.net


Eta guk Txantxangorria dugu maite ~ Blog de Petronor\nEta guk Txantxangorria dugu maite\n28.9.16 Petronor No hay comentarios\nTxantxangorria da euskararen erabilpena jendaurrean sustatu nahi duen ikur bateratua. Helburu argi eta bakar batez: euskaraz gero eta gehiago hitzegin dezagun. Patxi Baztarrika Hizkuntza Politikarako sailburuordeak labur bezain adierazkor esan bezala: “Euskararik eskasena da… erabiltzen ez dena”.\nEusko Jaurlaritzaren ekimen honek Araba, Bizkaia zein Gipuzkoako diputazioen eta hiru hiriburuetako alkateen babesa du honezkero, eta lortu du hainbat erakunde, unibertsitate, kultura-elkarte eta kirol-talderen atxikimendua. Orain, berriz, jendarteko erabilpena nahi da eragin.\nEuskal hiztunen kopurua sekula ez da historian izan gaur egungoaren bestekoa. Euskaraz hitzegiteko gauza diren hiritarren multzoa nabarmen gehitu da azken urteotan, baina erabilpen praktikoa ez da maila berean gehitu.\nDatuok erabat adierazgarriak dira. Duela 30 urte, %20 ziren, 20 urtetik beherako gazteen artean, euskaraz zekitenak. Orain, ostera, %70 urte dira. Hala ere, ezagutza hiru bider gehitu arren, eguneroko erabilpena 7 puntu baino ez da gehitu. Eta, gainera, erabilpenaren gehikuntza hori esparru formaletan (Udalak, Osakidetza, banketxeak, lantegiak) izan da, baina ez etxean eta lagunartean.\nHorregatik, hain zuzen, Jaurlaritzak indarrean jarritako Euskararen Txantxangorriaren ekimena. Eta “Eman hegoak euskarari” da aukeratutako aldarria, senitartean eta kalean ere, euskararen erabilpena nabarmendu dadin.\nTxantxangorriak hegan egin gura du. Ez du inork hegoak ebaki diezaizkion nahi. Hegoak ebakiz gero… ez litzateke gehiago Txantxangorria izango. Eta guk, Txantxangorria dugu maite.


Pokemon diamantezko eta perlazko remakeak berriz ere - games.eus\n18 Urt 2021 GameLeave a comment\nPokemon maldan behera eta balaztarik gabe erori da 2. zuri/beltzetik (ez dira sartzen), izan ere, haurtzarora dagoen errotze horrek oztopatzen du gehien saga eboluzionatzeko orduan: gauza bera nahi dugu, baina gauza berriak nahi ditugu. Game Freakek urteak daramatza hau kulunkatzen, eta formula berritzeko egin behar izan dituzten murrizketak eta aldaketak izugarriak dira. Askok ez dute atsegin, eta arrazoi dute, granjeo absurduan oinarritzen dira, edo ausaz botoiak sakatuz funtzionatzen dute, beti irabaziko dituzunak. Askok uste dute Game Freak talde handia dela, jokoa Nintendok egiten duela uste dutelako, baina ez: Nintendok datak eta dirua jartzen dizkio, eta bi gauzetako batera iristen ez bada, ahateak ordainduko du beti. Asko kexatzen gara FIFA dirudielako urtean joko bat ateratzen, baina Pokemon merchandisingetik, mahuketatik eta animetik bizi da, beraz, hobe da beti eguneratuta edukitzea.\nZurrumurru hau, Nintendo Switch atera baino lehenagotik dator, MMOrena bezala. “Baina 3DSn Rubi/Zafiroren remake-ak atera ziren”. Ez. Remakeak atera ziren, oraindik sagaren publiko objektiboa ginelako, ez da nahastu behar. Gaur egun, haurrek eta dirua non bota ez dakitenek kontsumitzen dute Pokemon, edo joko berria aurrekoak bezalakoa izango den itxaropena dutenek. Hori ez da txarra, jendea hazi egiten da eta lehena naiz Pikachuren belarriak izaten nire logelan, baina objektiboa izan behar da: Pokemon FIFA da bideojokoen mailan, baina gauzak gero eta “okerrago” aldatzen ditu. Game Freak joko bakoitzean batez beste ehun zomorro sartzen dituen sagari eusten saiatzen ari da, eta guzti-guztien modelatuak egitea eskatzen diogu. Remakea ateratzen dutenean, ateratzen badute, eguneratze grafiko bat bakarrik bota beharko lukete edo sistema berriak sartu? Barregarria litzateke panpina guzti-guztiak sartzea, eta lerro nagusiaren jokoan ez, ezta? Baina orduan ezingo lirateke belaunaldi berrietatik Pokemon transferitu eta isolatuta utziko genituzke jokalari hauek, eta beti Pokemonen mantentzen den zerbait elkartrukerako gaitasuna da (Let ‘s Go Pikachu/Eevee-n izan ezik).\nArazo guztiak pilatzen ari dira, jendeak ez baitu remake bat nahi, remake bat nahi du.Ez dut inoiz Pokemon bat pasatu, ezta laugarrenekoak ere, eta hori hiru edizioetan. Joan den udan, matxeteari ekin nion Perlarekin, joko hura behar bezala bukatu behar nuen, eta, egia esan, izugarri harritu ninduen. Txikitan erdi inozoa nintzen, eta ez nekien ezer, ez tiporik, ez statsik, ez trebeziarik: Historia nahiko erregularra da eta aitzakia da herri berri batean aurrera egiteko, baina mundua ikaragarria da. Nostalgiatik ahalik eta gehien aldentzen saiatu nintzen, eta mundu sendo hori zertan datzan aztertu nuen. Akatsak ditu, noski, hala nola zure amak ez duela oherik eta ez dagoela komunik etxeetan, ezta janaria erosten den dendetan ere. Ez da mundu funtzional bat, baina ezin hobeto kohesionatzen da jokalariaren esperientziarekin, eremu bakoitzari zapore desberdina emanez eta kontsola itzaltzean mugitzen jarraitzen duelako ilusioa sortzeko adina xehetasun gehigarri emanez.\n13 Urt 2021 Game\n18 Urt 2021 Game


Zapatistak Leitzan eta Areson izanen dira aste honetan - Leitzaldea - Erran.eus\nZapatistak Leitzan eta Areson izanen dira aste honetan\nTtipi-Ttapa 2021-11-11 10:30\nZapatistak bira egiten ari dira Europan barrena. radiozapatista.org\nMexikoko zapatisten mugimenduko lantalde bat Europan dabil bertako mugimendu eta esperientziak ezagutzeko asmoz eta bide batez beraien borroken berri zabaltzeko. Euskal Herritik ere pasako dira eta hain zuzen, aste honetan, Leitza eta Areso bisitatuko dituzte. Ikusi hemen egitaraua.\nOstiralean, Leitzan izanen dira eta larunbatean Areson.\n11:00etan Atekabeltz herrigunean bilduko dira. Eraikina erakutsi eta Atekako proiektua aurkeztuko diete. Bertako eragileek bakoitzak bere lanaren berri emanen dute eta euskararen inguruko solasaldia ere izanen da.\n12:30ean Atekabeltzen zapatistek, La Extemporaneako ordezkariek, hartuko dute hitza eta beraien proiektuak eta borroka azalduko dute.\n14:00etan bazkaria eginen dute Atekabeltzen.\n16:30ean Gorritz baserrira bisita gidatua eginen dute. Gotzone Sestorainen eskutik, beraien lana bertatik bertara ezagutzeko aukera izanen dute. Nekazaritza mugimenduaren borrokak eta elikadura burujabetza izanen dituzte hizpide.\n18:00etan arratsaldekoa eginen dute Gorritz baserrian.\n11:00etan Izargain etxean zapatistei harrera eginen diete. Txalaparta joko dute, Aresoko Dantza Taldeak aurreskua dantzatuko du eta agurra eginen diete.\n11:30ean Izargain etxean La Extempraneakoek hartuko dute hitza.\n13:00etan hamaiketakoa emanen dute Izargain etxean, musikak lagunduta. Argirumaiak taldea arduratuko da hitzordua girotzeaz.\n14:00etan Pake Toki elkartean eta Izargain etxean bazkaria eginen dute.\n15:30ean Leitzarango autobidearen borroka gogoratuko dute Pake Toki elkartean. Horrez gain, herriko toki esanguratsuenetan barrena ibilaldia eginen dute.\n18:30ean berriz Pake Toki elkartean bilduko dira eta zapatisten ordezkaritzak hartuko du hitza.\n21:00etan afaria eta musika izanen dute Izargain etxean.\nGizartea Leitzaldea Areso Leitza


Bizi itxaropena Goierrin jarria | Bizigiro | Berria\nBizi itxaropena Goierrin jarria\nKellensesa GKE eta Goierriko Eskola elkarlanean eraikitzen ari dira bizikleta bat Senegalgo mutil gazte batentzat. Proiektua egiteko, finantzaketa eske jarriak dira.\nEgun toki batetik bestera mugitzeko erabiltzen duen bizikleta zaharkitua gelditu zaio Aziz Ndaye senegaldar gazteari. BERRIA Tamaina handiagoan ikusi\nKasualitateak elkartu zituen Aziz Ndaye eta Jose Martin. Nahi gabe gurutzatu ziren haien bideak, eta, horri esker, batek bestearen bizitza erraztu ahal izan du. Ndaye 18 urteko mutiko senegaldar bat da, eta elbarritasun bat du; Martin, Berastegin (Gipuzkoa) bizi den gizon bat, Kellensesa GKE gobernuz kanpoko erakundeko boluntarioa. Hain zuzen ere, Kellensensa GKEko kideak Senegalgo Kelle herrian aritzen dira boluntariotza lanetan; osasun eta hezkuntza zentroetan eskaintzen dute laguntza, batik bat. Joan den abenduan, Senegalera joan ziren bidaia horietako batean, eskola bateko korridoreetan zebilela Martinek Ndayekin topo egin zuen. «Petril batean eserita zegoen». Martin segituan jabetu zen Ndayeren egoeraz: «ez zen ibiltzeko gai; eskuak erabiliz mugitzen da». Horrela, bada, Martinek argi izan zuen gobernuz kanpoko erakundeak zerbait egin behar zuela. Euskal Herrira itzuli zirenean, Ordiziako Goierri Eskolari (Gipuzkoa) proposatu zieten elkarlanean Ndayerentzat bizikleta bat eraikitzea. Erronka onartu, eta lanari ekin zioten. Horretan ari dira, baina finantzaketa behar dute proiektua egin ahal izateko.\nBakarrik ibili nahia\nHanketako arazo batekin jaio zen Ndaye. Ez da bakarrik ibiltzeko gai, eta, ondorioz, mugikortasun arazoak ditu bere egunerokoan. Eskolara joateko, adibidez, komeriak pasatu behar ditu, eta ahal duen moduan antolatzen da. Herrixka batean bizi da, eta hamar kilometroko bidea du ikasgelaraino. «Askotan, lo ere bertan egiten du, edo ez da joaten», azaldu du Martinek. Orain daukan bizikleta oso zaharkitua dagoenez, beti behar du bultza egingo dion norbait.\nHorrez gain, bere adineko gainerako neska-mutilek futbolean jokatzen dutenean, adibidez, ezin izaten da ikustera joan, Martinen arabera. «Norbaiten menpe bizi da, eta, 18 urterekin, nolabaiteko independentzia nahi du, bere adineko denek bezala». Horregatik, Martinek dio bizikleta berriarekin Ndaye autonomoa izango dela. «Bakarrik eta nahi duen lekura joango da». Hain zuzen ere, gazte senegaldarrarentzat bultzada garrantzitsua izango da egingo dioten bizikleta berria; Senegalen, bizimoduaren parte handi bat kalean egiten baitute.\nMartinek dioenez, institutuko ikaslerik onena da Ndaye, eta egingo dioten bizikletarekin unibertsitatera ere joan ahal izango da. «Mugikortasuna lortzen badu, hartzen duen edozein helburu lor dezake. Bizikletarik gabe, etxean geratu besterik ez du», dio Martinek. Boluntarioak azaldu du joan den abenduan, elkarrekin egon zirenean, hitzeman ziola mugikortasunari dagokionez gutxienez besteen baldintza berberetan egongo zela.\nGoierri Eskolako hiru talde ari dira parte hartzen bizikleta eraikitzeko proiektuan: guztira, hamabi ikasle eta hiru tutore. Batzuk diseinuaz arduratu dira; beste batzuk, fabrikatzeaz, eta gainontzekoak, finantziazio kontuez. Izaskun Mateos Administrazio eta Finantzetako Goi Mailako ikasketak egiten ari da, eta, azaldu duenez, ikasleentzat erronka berezi bat da hau: «Lan guztiak hartzen ditugu seriotasunez, baina honek badu berezitasun bat». Egiten dituzten gainontzeko proiektuekin alderatuta, hau «errealagoa» dela dio Mateosek, eta aitortu du errealitatean oinarritutako proiektuek askoz gehiago irakasten dietela.\n«Ikasketa mailan erronka potoloa da, eta, horrez gain, finantzaketa lortzen ari garen lehenengo aldia da». Mateosek azaldu duenez, administrazioko ikasleek proiektu honen bidez ikasi ahal izan dute halako finantziazio bat nola egin daitekeen eta nola inbertitzen den. «Ikusi dugu finantzaketarik gabe inbertitzea oso zaila dela», azaldu du. Halaber, konturatu dira diru pixka bat lortzeko oso gutxinaka joan beharra dagoela.\nBai Goierri Eskolako ikasleak bai Kellesensa erakundeko kideak Ndayerekin harremanetan daude une oro. «Oso eskertua dago, eta, aldi berean, esaten digu irrikitan dagoela, aulkia iristeko zain, eta urduri», dio Mateosek. Horregatik, berretsi du haientzat proiektua pertsonalki eta emozionalki polita dela. «Ilusio handiko proiektua da; are gehiago, hemen duguna baloratzeko balio digu».\nMartxo aldera eraman nahi diote Ndayeri bizikleta Senegalera. Baina, horretarako, ezinbestekoa dute finantzaketa lortzea. Kalkulatu dutenez, 1.500-2.000 euro inguru behar dituzte proiektua egin ahal izateko. Helburua lortzeko, Goierri Eskolako ikasle eta irakasleak, adibidez, tela afrikarrez egindako poltsak eta nezeserrak josten ari dira, saldu eta dirua lortzeko. Kellesensakoek, berriz, indabak landatzen dituzte.\nGipuzkoako Goierri eskualdeko herritarren artean nahiko babes lortu dute, baina, orain, haien asmoa da proiektua Euskal Herri osoan zabaltzea, eta, horretarako, beste hainbat finantzaketa bide jarri dituzte abian. Batetik, Bizum bidez egin daitezke ekarpenak: (0034) 607-40 81 22 zenbakian, edo, bestela, Kellesensaren web orriaren (www.kellesensa.org) bidez ere badago aukera ekarpenak egiteko. «Edozein ekarpen txiki, asko da», azpimarratu du Mateosek. Horrez gain, babesle izateko enpresa bila ari dira.


Tximino mozkorraren hipotesia - Wikipedia, entziklopedia askea.\nTximino mozkorraren hipotesia\nTximino mozkorraren hipotesiaren arabera gizakiek etanolarekiko duten dependentzia azaltzeko oinarri genetikoa dago, Homo sapiensaren arbasoek frutarekiko dependentzia handia zutelako. Etanola modu naturalean sortzen da fruitu oso helduetan eta horregatik baliteke egotea nahi bat horrelako sustantziak lortzeko.\nHipotesi hau lehenengo aldiz Robert Dudleyk proposatu zuen Berkeley Unibertsitatean eginiko sinposio batean. Dudleyren ustez droga gehienek nahiko erabilera historia laburra duten bitartean etanolarekiko atrakzioa oso urrundik etor daiteke. Bere ustez frutaren etanola energia iturri ona izaz zitekeen eta jada hartzidura hasia zuten fruituen usaina lagungarri litzateke primateentzat aurkitu ahal izateko. Etanola molekula arina da eta oso azkar hedatzen da airean zehar. Primateek usaimen ona dute alkoholarekiko, beste animali askok baino hobea. Garaiko atrakzio horrek gaur egungo dependentzia ekar lezake.


Txakurrentzako kanpoko 6 txakurtegi onenak | Txakurren Mundua\nOrain dela gutxi hitz egingo bagenu 7 txakur etxe onenak, gaur ere hitz egingo dugu kanpoko kabina aukeraketa bat, nahiz eta guztiak etxetik kanpo erabiltzeko berezitasuna izan, dela terraza, balkoi edo patio batean.\nUda datorrela, kanpoko txakurtegiak oso ideia onak dira gure txakurra eguneko beroetatik salbu mantendu nahi badugu. eta gauean aterpe batetik aterpetuta, gauean hezetasunetik eta freskotasunetik aldentzen duena. Gainera, artikulu honetan zure maskotarako kanpoko etxea aukeratzeko aholkuekin gida bat ere emango dizugu. Irakurri horiek ikusteko!\nCurver 221088 Txakurtegia ...\nKeter - Lorategiko estalpea ...\nvidaXL Lorategiko Estalpea ...\nLorategiko estalpea ...\n1 Kanpoko estalperik onena\n1.1 Dentsitate handiko erretxina estalpea\n1.2 Egurrezko kanpoko estalpea\n1.3 Txakur handi txakurtegia\n1.4 Kanpoko aireztatutako estalpe txikia\n1.5 Erretxineko kanpoko estalpea diseinu oso atseginarekin\n1.6 Egurrezko estalpe klasiko oso osoa\n2 Aholkuak kanpoko estalpe ezin hobea aukeratzeko\n2.3 Zure beharrak eta zure txakurrarena\n3 Non erosi txakurrek kanpoko txakurtegiak\nKanpoko estalperik onena\nDentsitate handiko erretxina estalpea\nKanpoko estalpe hau ezin hobea da belarra edo lurra duen leku batean edukitzeko, izan ere, lurra bustita badago ere, ura ez da barrutik sartzen dentsitate handiko erretxinekin eraikia delako. Oinarria sendotu eta txakurra bustitzea eragozten duen zorurako pieza gehigarri bat ere badu. Gainera, materialak ez du hondatzen, ez baita usteltzen (egurra bezala), ez da koloreztatzen ezta hausten ere (beste plastikoek bezala). Gainera, oso diseinu klasikoa du baina ez da hain ederra horretarako.\nAldeko beste puntu bat da oso erraza dela muntatuta, sartzen diren pieza desberdinetara egokitzea besterik ez baita. Bost minutu inguru behar dira. Txakurtegiak lurrean finkatzeko kanalak eta binilozko atea ditu (gortina garden baten antzekoa), zure txakurra txakurtegian erraz sartu eta elementuetatik babestu ahal izateko (konbentzituta ez bazaude, ezin dituzu muntatu!) . Gainera, oso erraz garbitzen da eta ondo aireztatzen da, eta hori bereziki garrantzitsua da udan.\nPuntu negatibo bakarra da, nahiz eta 32 kilo arteko txakurrak har ditzakeen txakurtegia dela adierazten den,Erosle batzuek adierazten dute txakurraren arabera apur bat txikia izan daitekeela.\nEgurrezko kanpoko estalpea\nFerplast biltegiratzea ...\nItxuraz sinplea baina oso sendoa den etxea. Eredu hau torlojuz finkatutako iparraldeko pinu egurrezko xafla lodiekin eraikita dago. Diseinuak erretxinazko teilatu inklinatua ere badu, ura pilatu ez dadin, ziztadak eta marradurak jasateko metalezko indargarria duen sarrera eta etxea altxatu eta lurretik isolatzen duten lau hankak, hezetasunetik salbu.\nPuntu negatibo gisa, kanpoko kabinen eredu desberdinetan errepikatzen dela dirudi: espazioa iragarritakoa baino zertxobait txikiagoa da.\nTxakur handi txakurtegia\nTxakur etxe txikiak zure gauzak ez badira eta nahi duzuna patioaren erdian jartzeko kaxa handia bada, ia metro bateko luzera eta altuera duen etxe hau aukera ona izan daiteke. Erretxinez egina dago eta oso diseinu polita du, borda klasiko baten itxura duena eta etxea pixka bat gorantz egiten duten urrats batzuk, lurretik isolatzen dutenak. Gainera, oso erraza da muntatzen eta garbitzea oso erraza da.\nKanpoko aireztatutako estalpe txikia\nErretxineko kanpoko estalpeek modu berean gutxi gora behera lan egiten dute eta hau ez da salbuespena. Aurreko kasuetan bezala, lurretik isolatzeko pixka bat altxatuta dago, oso diseinu polita du teilatu berde inklinatuarekin (ura gelditzea eragozten duena) eta muntatzeko eta garbitzeko oso erraza da. Hala eta guztiz ere, eredu jakin hau barnealdea aireztatzeko alboetan eguraldi praktikoak dituelako nabarmentzen da.\nErretxineko kanpoko estalpea diseinu oso atseginarekin\nBeste erretxina-estalpe bat, beste modeloetan bezala, muntatzen eta garbitzen oso erraza da eta sarreran jartzeko plastikozko gortina aldagarri bat ere badu. Kasu honetan, ordea, lurraren mailan dago, oso kezkagarria ez den arren, egindako materialak ura iragaztea eragozten baitu. Gainera, oso diseinu freskoa du, alboetan leiho batzuk grabatuta dituelako eta teilatuan teilen xehetasunak ere badaude.\nEgurrezko estalpe klasiko oso osoa\nEta oso diseinu klasikoa duen egurrezko etxola batekin amaituko dugu, etxola itxurako teilatu inklinatua baitu. Plastikozko hankekin lurretik isolatuta dago eta oso egur erresistentez egina dago. Atean eta teilatuan metalezko errefortzua eta gortina aldagarri bat ere baditu.\nModelo honen beste ezaugarri oso interesgarria atzeko aireztapen erregulatzailea da., ireki edo itxi dezakezu barrualdea gutxi gorabehera aireztatuta egotea nahi duzunaren arabera. Horrez gain, zure txakurrarentzat onena aukeratzeko hainbat eredu ditu eskuragarri.\nAholkuak kanpoko estalpe ezin hobea aukeratzeko\nZure txakurrarentzako kanpoko txakurtegi ona aukeratzerakoan Ez duzu zure lehentasunak edo zure txakurrarenak kontuan hartu behar, beste faktore batzuek bata edo bestea erabakitzea eragin dezaketen erabakia sartzen baitute. Adibidez:\nEstalpea jarriko duzun lekua ere oso garrantzitsua da eredu bat edo beste aukeratzeko orduan. Terraza edo zurezko edo baldosazko zorua bada, ez du axola, baina, adibidez, lurra edo belarra bada Baliteke hankekin edo kota batekin lurretik isolatuta dagoen eredua interesatzea, hezetasunak estalpea gelditu edo usteldu ez dezan., zurezko modelo baten kasuan.\nKlima kabina bat edo beste erabakitzea eragin dezakeen beste faktore bat da. Adibidez, klima oso beroetan hobe da aireztatutako eta zurezko etxea aukeratzea, plastikoa baino. Klima nahiko hotza bada, egurra ere material ona da beroa mantentzeko. Aitzitik, klima hezeetan komenigarriagoa da erretxinaren aldeko apustua egitea, hezetasuna oso ondo isolatzen baitu.\nZure beharrak eta zure txakurrarena\nAzkenean, jakina, zure beharrak eta zure maskotarenak ere har ditzakezu kontuan. Horrekin ez dugu esan nahi arrosa edo urdina gehiago gustatzen zaizunik, baizik eta hori txakur urduri bat baldin bada, aukeratu txakurtegi bat leku askorekin mugitzeko, edo ziztatzea gustatzen bazaizu, aukeratu bereziki erresistentea den modeloa. Era berean, gauzak etxe barruan jartzeko asmoa baduzu (esate baterako, mantak eroso egoteko edo jostailu bat), hobe duzu oso isolatzailea den eredua erostea hezetasunak arropa usteldu ez dezan edo akatsak izan ditzan.\nNon erosi txakurrek kanpoko txakurtegiak\nEz da zaila produktu hau saltzen duten denda desberdin asko aurkitzea ere animaliei edo ez maskotei zuzendutako dendak. Ezagunenen artean aurkitzen ditugu:\nAmazonnoski, zure beharretara eta zure txakurrarentzako egokitzen den kanpoko txakurtegia bila dezakezun lehen lekuetako bat da. Eredu asko izateaz gain, poltsiko eta gustu guztietara egokitzen dira eta era guztietako barietate eta tamainak aurkituko dituzu. Gainera, Prime funtzioarekin etxera eramaten dute denbora gutxian.\nEn hipermerkatu Leroy Merlin edo Brico Depot bezalako etxerako, kanpoko kabinak ere aurkituko dituzu. Kasu hauetan barietatea apur bat justuagoa da, nahiz eta jendearengan ikusi eta egun berean zurekin eraman ditzakezu. Gainera, gehienek lineako denda ere badute, zuretzat erosoagoa bada.\ndu maskota dendak TiendaAnimal edo Kiwoko bezalako espezializatuak ere aukera bikaina dira eredu ugari aurkitzeko. Gainera, espezializatuta daudenez, aholkuak oso onak dira.\nZuretzat eta zure txakurrarentzako kanpoko txakurtegi ona aukeratzerakoan lagundu izana espero dugu. Esaguzu, ezagutzen al zenituen eredu horiek? Non jarri nahi duzu kabina jartzeko? Probatu al duzu dagoeneko? Gomendatzeko gomendiorik utzi dugula uste al duzu? Gogoratu iruzkinetan zer nahi duzun esan dezakezula!\nArtikuluaren bide osoa: Txakurren mundua » Txakur orokorrak » Txakurren osagarriak » Txakurrentzako kanpoko 6 txakurtegi onenak


Maiatzaren 2tik aurrera paseatu, kirola egin eta baratzan lan egiteko aukera egongo da\n5000 biztanleko herria izateagatik, Goizuetan ez dugu ordutegi finkaturik edukiko.\nHaurrak izan ziren paseatzera irteteko baimena izan zuten lehenak Hego Euskal Herrian. Larunbatetik aurrera, ordea, herritar guztiek izango dute horretarako aukera, helduek paseatzera edo kirola egitera ateratzeko aukera izango baitute. Pilaketak saihesteko neurriak ezarriko ditu Espainiako Gobernuak 5000 biztanletik gorako herri eta hirietan, baina Goizueta bezalako herrietan ez da ordutegi mugarik finkatuko.\nAriketa fisikoari dagokionez, edozein kirol egitea ahalbidetuko dute, egunean behin, herrian bertan eta bakarka. Paseoetarako, bizikide batekin irten ahal izango da; paseo bat egunean, kilometro bateko eremuan. Bi kasuetan, ez da denbora mugarik jarriko. Ez dago baimenduta kotxea hartu eta kirola egiten hasi behar den puntura joatea.\nBaratzetara joateko baimena emango dute larunbatetik aurrera, jakiak zaindu edo jasotzera, herrian bertan edo ondokoan. Pertsona bakarra joan ahalko da, eta soilik beste batekin joan daiteke laguntzen duena mendekoa edo haurra bada.\nHortaz, goiko taulan laburtuta dituzue maiatzaren 2tik aurrera, goizeko 6etatik gaueko 23:00ak bitartean baimenduta dauden ekintzak.\nGozatu irteerez eta aprobetxatu Goizuetak dituen paraje ederrez, baina mesedez, hemendik aurrera ere zentzuz jokatu, distantziak errespetatu eta eskuak ongi garbitu. Ez genuke nahi, jendearen arduragabekeriagatik birusa zabaltzea.


Santa eskean irteteko gonbidapena luzatu du Alkartasunak - Oarsoaldeko Hitza : Oarsoaldeko Hitza\nSanta eskean irteteko gonbidapena luzatu du Alkartasunak\nSanta Ageda bezpera igandea dela baliatuta eguerdian irtengo dira kantatzera, eta ondoren, sagardotegian bazkalduko dute.\nAntxotarrak, Santa eskean; aurten eguerdian irtengo dira.\nAlkartasuna Dantza Taldeak antolatuta, urtero legez, koplak abestuko dituzte Antxon igandean, Santa Ageda bezperan. Berritasuna, baina, ordutegian da. Arratsean irten ohi dira urtero santa eskean, baina aurten, igandea dela baliatuta, eguerdian abestuko dituzte koplak. 11:30ean elkartuko dira Azokan eta handik ekingo diote barrutiko birari.\nDantza taldeko kideek herritarrak gonbidatu dituzte parte hartzera. Koplak abesten bukatuta sagardotegira joango dira bazkaltzera.\nInauteriei begira ere hasia da Alkartasuna, eta gogorarazi du hilak 9an, ostiraleko Lantzeko inauteria ospatuko dutela Antxon. Ziripot, Miel Otxin, Zaldikoa, Perratzaileak… eta baita txatxoak ere, guztiak ibiliko dira kalez kale Antxon.\n19:00ean irtengo dira Azokatik, eta herriari buelta eman ondoren Miel Otxin lapurra erreko dute Gure Zumardian. Haur eta gurasoak, guztiak gonbidatu dituzte kalejirara, “arropa koloretsuak soinean jantzita, kalera irtetera”.


Nortzuk gara - Mugarik Gabe\nEzkerreko antolakunde asanbleario, feminista, ekologista, internazionalista, solidarioa eta horizontala gara. Garapenerako Lankidetzako Gobernuz Kanpoko euskal Erakundea, 1987an sortua eta Herri-onurakotzat aitortua.\nHerri eta pertsona guztiok eskubide berdinak ditugula sinistuta gaude, eta horrek mugitzen gaitu. Indarrean dagoen garapen eredu neoliberal eta patriarkalarekin kritiko gara; eredu horrek gehiengoaren ezberdintzea, eskubide urratzea eta menperatzearen bitartez gutxi batzuk aberastu eta pribilegiatzen dituela salatzen dugu.\nBidezko mundu bat lortzen lagunduko diguten alternatibak zabaldu, sustatu eta esperimentatzen ditugu; bizitza erdigunean jarri eta herrientzat zein emakume eta gizonentzat justuagoa izango den mundua eta, era berean, etorkizuneko belaunaldientzako jasangarria izango dena. Gure herriko kolektibo eta gizarte-mugimendu askatzaileekin eraikitako alternatibak bai eta Latinoamerikako kolektiboekin sortuak, zeinetatik etengabe ikasten dugun, besteak beste, mugimendu indigenatik, nekazari eta feministetatik.\nHarremanak izateko eta boterea erabiltzeko dugun eredua berrikusten dugu, gure lankideekin, beste eragileekin nahiz lan egiten dugun beste herrialdeetan kide ditugunekin; gure helburuak lortzeko boterea besteekin banatzen dugula ziurtatzeko eta ez besteengan boterea erabiltzen dugula.


2005eko uztaila: VI. Hik Hasi Udako Topaketa Pedagogikoak\nUztailak 4, 5 eta 6. Egun seinalatuak izango dira Hik Hasirentzat eta inguruan bilduko diren guztientzat. Batetik, VI. Hik Hasi Udako Topaketa Pedagogikoak egingo direlako Donostian. Eta bestetik, Hik Hasi aldizkariaren 100. zenbakiak argia ikusiko duelako.\n100. alea kalean izateak Hik Hasik 10 urteko ibilbidea egin duela esan nahi du. 10 urte. Inork gutxik uste zuen hainbeste iraungo zuenik. Beharrezkoa ikusten zen euskal heziketari edo irakaskuntzari buruzko aldizkari bat edukitzea. Askok somatzen zuten horrelako tresna baten premia. Baina aldi berean, apustu zaila edo bideragarritasunik gabea zela uste zen orokorrean. Inork ez zion etorkizun handirik ikusten.\nUrteak pasa ahala, uste hori bere horretan gelditu da; usteak erdia ustel. Aldizkaria hilero-hilero iritsi da ikastetxe guztietara eta harpidedunen postontzietara. Azken horiekin gogoratzen gara bereziki 10 urte pasa eta gero. Hik Hasi proiektuaren oinarrizko zutabe zarete zuek, harpidedunok, eta bihotzez eskertzen ditugu zuen ahalegina eta babesa.\nAldizkariaren inguruan beste hainbat proiektu eta ekimen ere sortu dira, eta horietako bat Hik Hasi Udako Topaketa Pedagogikoak. Aurten seigarren aldiz bilduko gara Donostian ikastaro sorta baten inguruan. Ikasturte amaierako lanaren zama arinduta, beste umore eta filosofia batekin elkartzen gara urtero.\nBeharrak eta gabeziak ikusita, eskaintza zabala eta anitza egin dugu aurten ere, interesak ere hala baitira. Eta betiko gure erronkari eutsiz, nola ez: euskarazko ikastaroak izatea. Oraindik ere gaztelaniaz edo frantsesez eskaintzen diren ikastaroak gehiago dira, eta euskal irakaskuntzan euskaraz lan egiten dugunez, funtsezkoa iruditzen zaigu prestakuntza ere euskaraz jasotzea. Horra hor Hik Hasiren erronka eta ekarpena.\nLanaren ondoren atseden hartzea gogoko izaten dugu, eta elkarrekin posible bada, hobe. Asmo horrekin antolatu dugu aurten ere azken eguneko bazkaria. Boligrafoa, papera eta ordenagailua utzi, eta platerak eta edalontziak dituen mahaiaren inguruan biltzeko aukera dugu. Ikastaroan ikasitakoak komentatzeko, besteei erakusteko, haiek egin dutenaren berri jasotzeko eta beste hamaika kontutarako tarte aparta ematen du bazkariak eta bazkalosteak. Ondo hasitako gauzak ondo bukatu behar omen dira. Eta 10. urte honek merezi du.\nArtearen txokoa: Zumeta.\nIpuinak nola kontatu.\nGorputz jarreren heziketa.\nOrdenagailuaren erabilera musika gelan.\nIkas-estiloak eta estrategiak.


azaroa 2009 - Xehe\nMuturreko handia izango al da munduarentzat Dubaikoa? XXI. mendeko krisitzarraren atzo irekitako kapitulu berriaz ari gara. Laburbilduta: Dubai emirerri aberatsak atzokoan iragarri du zor publikoaren ordainketa sei hilabeterako izoztu duela, munduko burtsek %3 inguruko galerak jasan dituzte eta ibilbidean kezka handiak sortu dira beste herrialde batzuen zor publikoaz. Hurbileko bat aipatzearren, Greziarenaz. Ekonomiaz ari den prentsa -ia erabat neoliberalismoaren defenditzailea- alarmaz ari...\n[Euskadi Irratiko “Albiste faktoria”ko iritzi tartean argitaratua, 2009-11-23an] Egun on, entzule. Joan den astean azaroaren 19 eta 20 seinalatuetan ospatutako urteurrenenen artean, Euskal Herriko bi superbibienterenak nabarmendu nahi ditut. ARGIA astekaria nik ikusten dut herioari atzaparretatik 90 urtetan behin eta berriro ihes egiten dion bizizale emankor bezala. Errepublika garaian Euskal Berpizkundean motore lana egitea, Francoren diktaduran berpiztu eta euskal kultur...\n[Euskadi Irratiko “Albiste faktoria”ko iritzi tartean argitaratua, 2009-11-09an] Egun on, entzule. Larritzeko gaiak badiren arren aktualitatean -hala nola Alakranako eskifaiaren estuasuna, erruki ditugu haien senideak- egunari irribarrez hastea hobe iruditu zait. Albiste alairik ez baita falta. Joan den astean gure ama Eustakik 84 urte betetzeko egun berean, broma ederra eskaini zigun Jaurlaritzatik Isabel Celaa sailburuak. Gure ama amonduari ez dakit nola kontatu txistea errez...


Biobío probintzia - Wikipedia, entziklopedia askea.\nBiobío probintzia Txileko probintzia bat da, Biobío eskualdekoa. Bere hiriburua Los Angeles hiria da. 394.802 biztanle ditu 2017ko erroldaren arabera eta 14.987,9km²-ko azalera.\nLos Ángeles (Txile)\nAlto Biobío, Antuco, Cabrero, Laja, Los Ángeles (Txile), Mulchén, Nacimiento, Negrete, Quilaco, Quilleco, San Rosendo, Santa Bárbara, Tucapel eta Yumbel\n37°23′S 71°52′W / 37.38°S 71.87°W / -37.38; -71.8737°22′48″S 71°52′12″W\nÑuble probintzia (1974-2018), Arauco probintzia, Concepción probintzia, Malleco probintzia, Minas Department (en) , Ñorquín departamendua, Loncopué Department (en) eta Picunches Department (en)\nBiobío probintzia izen bereko eskualdearen hego-ekialdean dago, klma mediterraneoa du, Ozeano Barean kostarik ez duelako. Alderdi geomorfologikoan, altuera gutxitzen jarraitzen duen Andeetako mendikatea aurkitzen dugu, gailur maximoak Sierra Velluda (3.585 m), Callaqui sumendia (3.160 m) eta Antuco sumendia (2985 m) dira. Tarteko depresioak garapen zabala du. Probintziaren iparraldean, bere azaleraren zati handi bat Lajako duna-zelaiek hartzen dute eta basoko landaketa zabalek estaltzen dute. Kostako mendikateak probintziaren mendebaldeko muga markatzen du. Biobío ibaiaren hegoaldean Nahuelbuta deitzen da eta bertan 1000 m baino gehiagoko mendiak daude.\nBiobío probintziako klima tipologia mediterraniar kontinentalizatuarekin bat dator, tenperaturak neguaren eta udaren artean kontraste handia baitute kostaldeko mendikateak ozeanoaren eragin moderatua iristea eragozten duelako, prezipitazioak 1000 mm baino gehiago dira urtean eta Andeetako mendilerroan 3000 mm baino gehiago izan daitezke, neguko hilabeteetan batez ere elurrezko izaera izanik.\n1970eko hamarkadako Eskualde Prozesazioarekin, Biobioko VIII Eskualdea sortu zen. 1975eko urriaren 27ko 1.213 Lege Dekretuaren bidez (1975eko azaroaren 4an argitaratua) herrialdeko eskualdeak probintziatan banatzen dira: Horrela, Biobío eskualdea Arauco, Biobío eta Concepción probintziek osatzen dute. Departamenduak ezabatu egiten dira.\n2018an, Biobío probintzian erregistratutako enpresa kopurua 8.201 izan zen. Urte berean Ekonomiaren Konplexutasun Indizea (EKI) 0,64 izan zen, eta Abantaila Konparatu Ezagutarazikoaren (AKE) indize handiena izan zuten jarduera ekonomikoak, berriz, erremolatxa-nekazaritza (74,75), Bazka mozteko eta paketatzeko zerbitzua (39,46) eta Egurra zerratzeko eta leuntzeko zerbitzua (21,29). \nHauek dira probintzia hau osatzen duten udalerriak:\nLos Angeles (probintziako hiriburua)\nAzken aldaketa 13 urria 2021(e)an, 17:25(e)tan\nOrriaren azken aldaketa: 13 urria 2021, 17:25.


Non dago maitasuna? The Black Eyed Peas - Artista-Egitateak\nNon dago maitasuna? The Black Eyed Peas\nAbesti hau AEBetako Iraketik ateratzea eskatzen duen 9/11 osteko munduaren egoerari buruzkoa da. Ron Fair taldeko kidea 2001. urtearen amaieran hasi zen idazten eta will.i.am beste kide batek sozialki kontzienteak diren letrak gehitu zituen.\nHori Justin Timberlakek idatzi zuen, eta berak ere kantatu zuen pistan. Abesbatza telefonoz abestia entzun ondoren sortu zuen.\nTaldeak abesti honen hasierako inspirazioaz hitz egin zuen 13 urte geroago bertsio berria egin zutenean:\nTabua: 'Gogoan dut 9 / 11ko eguna, Will gelara korrika sartu zen eta berak esaten zuen:' Yo! Erasoa jasaten ari gara ».\napl.de.ap: 'Eta orduan ikusi genuen bigarren planoa eta gero errealitatea sartzen da'.\nwill.i.am: 'Nire amonak otoitz bat egin zuen, eta esan zigun ez ginela etxean beldurrik izan behar, egin ziguten opariarekin ahalik eta senda gehien egiteko deitzen zaituztenean.'\nTabua: 'separatismoa, arrazakeria asko zegoen, eta egiten ari ginen galdera honela sentitzen genuen:' Yo, non dago maitasuna? '\nAbestiak denbora asko behar izan zuen garatzeko. Bertsioan grabatu zutenerako Elephunk , The Black Eyed Peas taldeak hari atal bat eta ahotsak grabatu zituen bere kide berriak: Fergie izeneko emakumezko abeslaria. Soinua ere aldatu zuten, publiko zabalagoa erakartzeko.\nJustin Timberlake ez zen aipatutako abeslari gisa agertzen eta ez zen bideoan agertu. Bere diskoetxeak bere ekarpenari eutsi nahi zion baxu horri, ez baitzuten nahi bere diskoarekin oztopatzea Justifikatuta .\nAbesti honek maitasun handia lortu zuen Erresuma Batuan, non sei astez # 1 izan zen, taldea Britainia Handian gutxi ezagutzen zenetik. Bost urte daramatzan lehen 1. britainiarra izan zen eta Erresuma Batuan 2003an gehien saldu zen diskoa izan zen.\nTaldeak Grammy sarietan eman zuen lana, eta bertan urteko diskoagatik izendatu zuten, baina Coldplayk 'Clocks' taldearen aurka galdu zuen. Ekitaldia 2004ko otsailaren 8an izan zen, Justin Timberlakek Janet Jacksonen jantzi zati bat Super Bowl-en atsedenaldian erakutsi zuenetik astebetera bere bular biluzia erakusteko. Jackson Grammy sarietara gonbidatu eta gonbidatu gabe zegoen, baina Timberlakek ikuskizunean aritzea eta bi sari jasotzea lortu zuen. Oholtzan, Fergietik urrun mantendu zuten une oro.\nBlack Eyed Peas-ek 2016ko abuztuaren 31n kaleratu zuen abestiaren bertsio berria. Will.i.am-ek esan zuen remake-a mundu osoan gertatzen ari ziren gertakari lazgarrietan inspiratuta zegoela.\n'Gogoan dut Pariseko atentatua gertatu zenean jendeak esaten zuela' Behar dugu 'Non dago maitasuna?' berriro ». Eta gero Belgika gertatu zen, eta gero Turkia, eta gero Orlando, eta gero Philando, eta gero Alton aurretik, eta gero Dallas ', esan zuen. 'Denek deitzen ziguten, kantu hori berriro behar dugu'.\nThe Peas-ek bere lagun ospetsu batzuen artean sokatira egin zuen, besteak beste, Justin Timberlake, Usher, Jamie Foxx, The Game, Mary J. Blige, Jessie J, Jessica Szohr, Nicole Scherzinger, Diddy, DJ Khaled, Andra Day, Tori Kelly, Ty Dolla $ ign, Jaden Smith eta ASAP Rocky.\nBertsio berriaren irabaziak ongintzako hainbat erakunderi onuragarriak dira, besteak beste, Alton Sterling Fund, Dallaseko polizia ofizialak, Philando Castile Fund eta will.i.am-en irabazi asmorik gabeko i.am.angel Fundazioa, krisian dauden komunitateei laguntzen diena.\nBirmoldaketaren bideoan Kendall Jenner, Quincy Jones, Vanessa Hudgens eta Wiz Khalifa izar osagarri batzuen cameoak daude. David O Brown Dallaseko Polizia Buruak eta Sandra Sterlingek, Alton Sterling zena hazitako izebak, ere agerraldiak egiten dituzte.\nRemixean, DJ Khaled-ek zubian egindako ekarpenean 'Ez dute nahi duzu irabaztea' lerro marka aldatu zuen 'Ez dute nahi guk maitatzea'. Will.i.am-ek esan du Jenioa :\n'A cappella atsedenaldiaren gainean jarri nuen, Justin Timberlake, Nicole Scherzinger eta Usher dauzkagunean, eta ezin hobeto egokitzen da horren gainean. Aspaldidanik 'Ez dute nahi zuk irabaztea' esaten eta lerro horrek bereziki zalantzan jartzen zaitu —nor dira nor diren «horiek». Horiek gorrotoak dira. Abesti honetan 'Ez gaituzte maitatu nahi' esaten duenean honakoa da: 'Whoa, whoa, whoa, who are' they '?' Ez dute nahi gizateriaren balioak izatea, ez dute bat egitea nahi. Askotan jendeak barre egiten dio DJ Khaled ildo horretaz, baina hemen honela esaten da: 'Adi, hori astuna da'. '\nJokoak 20 minututan idatzi zuen bere bertsoa. 'Denek aktibismo soziala egiten dute gauzak gogoko dituztenean eta gauzak berriro argitaratzen dituztenean, baina jendearengandik gehiago behar dugu', will.i.am. komentatu du. 'Bertxiotzea bikaina da eta gauzak gustatzea izugarria da, baina egin dezagun gehiago elkarrekin. Jokoaren bertsoak laburbildu zuen Amerikako hiri barnean gertatzen ari dena eta sare sozialetako aktibismoan jendearen gogoaren inguruan gertatzen ari dena ».\nLetrak, 'The Bloods, the Crips and the KKK', Los Angeleseko bi koadrilen eta Ku Klux Klan gorroto taldeari erreferentzia egiten diete.\nBlack Eyed Peas taldeko gizonezkoek egin zuten One Love Manchester-en kontzertua 2017ko ekainaren 4an, Ariana Grande Fergirekin betetzen ari zela. Britainia Handian 11 milioi pertsona baino gehiagok ikusi zuten kontzertuak 3 milioi dolar baino gehiago bildu zituen atentatu suizidaren biktimentzat Grande-k maiatzaren 22an Manchester Arenan egindako kontzertuan. Emanaldiaren biharamunean, 'Non dago maitasuna?' iTunes 7. taulan # 7. postura joan zen.\nletrak munduaren amaiera da\nEz dut inoiz zu bezalako neska bat ezagutu\nez dugu jada lehen bezala hitz egiten\nmonica letra pixka bat


Liderrak - - Guaixe.eus\nAingeru Mikeo 2021-02-08 09:57\nAutoan nindoala, Hil da Jainkoa Pi L.T.-ko Rafa Ruedaren ahots grabe urratua jaurtitzen zuen irratiaren bozgorailuak. Ondoren, albisteen tartean, Messi Barçako jokalari bikainaren soldata ezin bikainagoaren berri eman zuten, zehazki, bostehun eta berrogeita hamabost milioi euro lau urtetan, eta aurretik (eta ondoren) irabaziak aipatu gabe. Jakina da hainbat izarrek dirutzak irabazten dituztela, baina horrela entzunda... jainko arren! Kopuru hori beste modu batera esanda, hilean bi mila euro irabazten dituen langile batek hemeretzi mila zortziehun eta hogei urtez lan egin beharko luke kopuru hori berdintzeko. Ikaragarria!\nOsasunako jokalari ohi Michael Robinsonek kontatuta, Fowler jokalariak Ferrari bat erosi zuela-eta Liverpool taldeak autoa itzultzera behartu omen zuen. Izan ere, horrelako auto bat gidatzea taldeko zaleekiko errespetu falta eta probokazioa omen zen, eta haiek jendearen menpe izateko omen zeuden. Messiren kasuan, berak sartzen ditu golak, baina zer eginen luke berak bakarrik? Taldeko hogeita piko jokalaririk gabe; langile teknikorik gabe; klubeko administraririk eta mantentze lanetako langilerik gabe; zalerik gabe; eta abar luze bat gabe. Zer izanen litzateke Messi horiek denak gabe? 'Demokrazia' meritukratikoetan neurririk gabeko lidergoak eta eliteak sustatzen dira. Kudeatzaileek horrelako irabaziak justifikatzen dituzte, horrenbesteko aberastasuna sortzen omen du eta. Horrela, milaka bizitza bizita ere, gastatzerik izanen ez lituzketen ondasunak pilatzen dituzte. Bitartean, aurreko krisiaren eta oraingo koronabirusaren pandemiaren ondorioz, jende multzo handiak egoera zaurgarri eta penagarrian daude.\nMessi munduko jokalaririk onena da, haren jokoa miresgarria, eta horrexegatik Sakanako eta Nafarroako haur askok futbol kamiseta eramaten dute 10 zenbakia eta haien idoloaren izena idatzita. Hala ere, gizarte komunitate batek meritua baliosteko duen neurrian dago gakoa, alegia, tresna eraginkorrak ezarri behar dira gizarteak sortutako aberastasuna era duinagoan eta justuagoan banatzeko. Bestela, 'demokrazia', eliteen tirania bihurtzen da.


AMPO ORDIZIA vs COMPLUTENSE CISNEROS KRONIKA - Ordizia Rugby\nAmpo Ordiziak behar zuen garaipen bat eskuratu du gaur goizean Altamiran. Pasa den urtean etxeko partida guztiak irabazi ziren, eta Altamira goierritarren gotorleku bilakatu zen. Aurten, lau partida jokatu dira momentuz, eta irabazi diren bi partidak etxean izan dira, pasa den urteko tendentziari jarraituz. Gaurkoak berebiziko garrantzia zuen orain hiru asteko atsedenaldia baitu Ordiziak aurretik eta garaipen batek hiru aste horiek beste lasaitasun batekin hartzea eragiten baitu. Gainera, Iñigo Marotias eta Asier Pazosek entrenatutako taldea ez zen sentsazio onak erakusten ari azken partidetan, gaur, ordea, Altamirara gerturatu diren zaleek maila handiko errugbia ikusteko aukera izan dute.\nPartida ondorengo azalpenetan Marotias entrenatzaileak esan duen moduan, ordiziarrak izugarrizko intentsitatearekin atera dira berdegunera, eta lehenengo minutuak kalitate handikoak izan dira. 20. minuturako, Ampo Ordiziak jada hiru entsegu sartuta zituen, madrildarrek ez baitzuten espero lehenengo minutuetan aurrean izan duten talde zapaltzailea. Lehenengo zatiko bigarren erdia, berriz, berdinduagoa izan da, eta atsedenaldian markagailuak 22-10 adierazten zuen.\nBigarren zatian madrildarrek min handiagoa egitea lortu dute ordiziarrei. Marotias eta Pazosen mutilek lortu dituzten puntu guztiak Valentin Cruzek lortu ditu madrildarren indisziplak hiru puntuetan gauzatzeko aprobetxatuz. Cisnerosek 71. minutuan entsegu bat lortu dute markagailua estutu eta azken aukerak xahutzeko, baina azken minutuetan ordiziarrek kontrolpean izan dute partida eta azkenean urrezkoak diren puntuak eskuratu dituzte. Azken emaitza 31-18 izan da.\nPartida hau izan da laugarren jardunaldian jokatu den partida bakarra. Gauzak horrela Ampo Ordizia 5. postuan jarri da sailkapenean bi garaipen eta bi porrotekin. Hurrengo partida azaroaren 14an izango da Altamiran Gernikaren kontra.


«Le grand roman du Pays Basque» • ZUZEU\n«Le grand roman du Pays Basque»\nLe grand roman du Pays Basque –\nEuskal Herriari buruzko nobela handia espainolez idatzi du Fernando Aramburuk. Pentsatu apur batean, eta zilegi da, zergatik ez? Zilegi da Aramburuk nahi duena nahi duen eran idatzi eta nahi bezala iragartzea. Ez da lehena, ezta azkena izango ere.\nDeigarria da, baina, Iban Zalduak igarri bezala Espainolezko narratibaren Euskadi Saritik hasi eta Espainiako Sari Nazionalerainoko sari guztiak jaso dituen nobela euskaraz baino lehenago argitaratu dela frantsesez. Deigarria litzateke horrelakoetara mingarriro ohituak ez bagina. Ez diot ideia ona denik, komertzialki, batez ere, (dagoeneko espainolez irakurri ez duen nork irakurriko luke Patria euskaraz?) baina ez zaio ironiarik falta kontuari. Ez zien ba euskaraz argitaratzeko subentzioei uko egingo Aramburuk?\nMartxoaren 16ko Le Monde des Livres gehigarrian orrialde osoko iragarkia (orrialde bakoitian) ordaindu zuen Actes Sud argitaletxeak Patria frantsesduna iragartzeko. Frantziar estatuko liburu-dendetako eta orotariko geltokietako dendetako apaletan dago honezkero liburua, «LE GRAND ROMAN DU PAYS BASQUE» etiketarekin.\nEz dut, egia da, liburua esku artean izan. Euskaraz irakurriko nuke? Ez dakit. Iban Zalduaren kritika bai irakurri nuen eta izan nezakeen interes apurra ase, irakurri gabe ere nobelari buruzko iritzi bat eraikitzeko gakoak jaso. Orrialde osoko iragarkiari begiratu bat eman (nobelaren aurrerapen gisa bi atal ageri dira) eta esan behar dut harritu nauela espainolez, ziur, «el Txato» gisa ageri dena «le Txato» itzuli duela Claude Bletonek («Depuis, il n’y a plus d’ornements sur la tombe du Txato» moduko esaldiak sortuz). Zentzuz egingo zuen itzultzaileak hautua, baina ezin da esan irakurtzerakoan arraroa egiten ez denik.\nLe grand roman du Pays Basque\nEuskadi Literatura Saria, euskara, literatura, Patria\nPuigdemonten atxiloketa, egunkarietako azaletan\n3 pentsamendu “«Le grand roman du Pays Basque»”-ri buruz\nJon 2018-03-26 15:20\nEta liburua irakurri gabe hain kritika ezkorra idazteko kapaz zara? Nik irakurri dut eta iruditzen zait bertan kontatzen dena hemen gertatu egin dela. Beste gauza batzuk ere bai…baina ezinezkoa da gatazka bat biltzen eta esplikatzen duen nobela “totala’ idaztea. Fernandok idatzi duena, fikzioa izan arren, erreala izsn da Euskalherrian azken urteotan. Denok , edo behintzat adin bat daukagunok ezagutu eta bizi izan ditugu horrelako hainbat eta hainbat pasadizo…mehatxu, bahiketa, hilketa, pintaketa, beldurra eta abar\nPeru Iparragirre 2018-03-26 16:21\nEz dut uste testutxoan liburuaren edukiari buruz aritu naizenik, diozun bezala, irakurri gabe hala egitea zilegi iruditzen ez zaidalako. Horrek ez du kentzen liburuari buruzko iritzi bat izatea (aurreiritzirik ez duenak, funtsatuak izan ala ez, bota beza lehen harria).\nEsan ditudanak liburua irakurri gabe ere esan ditzakedalakoan nago, baina. Batez ere kasu paradigmatikoa iruditzen zaidalako hau: Euskal Herriari buruzko sekulako lana egin (ez naiz balorazioetan sartu) baina euskaraz argitaratu ez. Zergatik? Hori da jakin nahi dudana.\nEz nuke pentsatu nahi aipatzen ari garen liburua irakurri dudan neurri berean irakurri duzunik iruzkintzera animatu zaren testua.\nKabe 2018-03-27 11:39\nNiri ere ez zait iruditzen bidezkoa horren iritzi borobila ematea, edo goikoa bezalako artikuluxka bat idaztea, irakurri ez den liburu bati buruz, areago autoreak berak onartzen duelarik bere juzkua oinarriturik dagoela bere “aurreritzietan” eta bertze kritiko BATEK (ohar honi: ez bertze kritiko BATZUEK!) emandako iritzi partikularrean.